Συναυλία - Ιουλία Καραπατάκη
2023-01-05 22:00 UTC | Φθιώτιδας
Η Ιουλία Καραπατάκη τραγουδάει όπως γελάει.
Με την καρδιά της.

Για αυτήν το τραγούδι είναι ο τρόπος που επικοινωνεί σκέψεις και συναισθήματα.
Και μπορεί το ευρύ κοινό να τη γνώρισε τα τελευταία χρόνια στις συναυλίες του Σωκράτη Μάλαμα, όμως ήδη από το 2005 μαζί με την κιθάρα της τραγουδούσε σε μαγαζιά στην Αθήνα και στην επαρχία.
Μαζί μαζί με τους μουσικούς της θα μας παρουσιάσει, στην κεντρική σκηνή του Σταυρού του Νότου, ένα πρόγραμμα με ρεμπέτικα, παλιά λαϊκά αλλά και έντεχνα τραγούδια τα οποία τα προσεγγίζει με πολύ σεβασμό και πολλή αγάπη!
Μαζί της οι:
Αγης Παπαπαναγιώτου: , κιθάρες, φωνή
Καλογιάννης Βεράνης: βιολί, τρομπέτα, φωνή
Άρης Κονιδάρης: πλήκτρα
Μιχάλης Δάρμας: κοντραμπάσο
Κώστας Σπυράτος: τύμπανα
Μανώλης Κουταλίδης: ηχοληψία

Παραγωγή – Management: Νοvel Vox

Τιμές εισιτηρίων:
Προπώληση: 13 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

"Επιτέλους, έφυγαν!" Παραμύθια κι ιστορήσεις για καλικαντζάρους (και το σόι τους) με λόγο και μουσική από τους λαλούν_από_σόλ
2023-01-06 16:00 UTC
Η αφηγήτρια Γεωργία Ματσούκα και οι δεξιοτέχνες μουσικοί Σόλης Μπαρκί (κρουστά, didjeridoo, ηχητικά αντικείμενα) και Απόστολος Καλτσάς (ηλεκτρικό μπάσο και ηλεκτρονικά εφέ) δημιουργούν μια σχεδόν μη προσχεδιασμένη performance με λόγο και μουσικούς αυτοσχεδιασμούς, για τη ζωή και τα παθήματα των καλικαντζάρων. Την ονομάζουν «Επιτέλους, έφυγαν!» και όχι τυχαία, αφού την παρουσιάζουν την ημέρα που παραδοσιακά οι καλικάντζαροι φεύγουν από τη Γη και μας αφήνουν στο φως.

Οι καλικάντζαροι είναι αρχαία ελληνική δοξασία, είναι 18 και χιλιάδες, καθώς έχουν συγγενείς σε όλον τον κόσμο! Τους φανταζόμαστε άσχημους και κακούς, να προκαλούν καταστροφές και ζημιές. Όχι, δα, υπερβολές! Είναι κυρίως ζαβολιάρηδες, στήνουν καρτέρι για να σε κάνουν να χορέψεις, βουτάνε μελομακάρονα και λουκάνικα, μαγαρίζουν το τζάκι, τέτοια. Κυρίως, τους αρέσει να ταράζουν τον κόσμο. Κανονικός μπελάς! Βέβαια, η λαϊκή παράδοση λέει κι άλλα, λίγο πιο σκοτεινά και λίγο πιο πονηρά, όμως εμείς θα πούμε μόνο αυτά που μπορούν να ακούσουν ακόμα και τα μικρά αυτιά.
*Οι μικροί έρχονται συνοδευόμενοι από ενήλικες, ενώ οι ενήλικες επιτρέπονται μόνο αν ήταν αρκετά ζωηροί φέτος.
*Με τις παραπάνω προϋποθέσεις, ένα συμβολικό αντι-καλικαντζαρικό φυλαχτό στο τέλος της παράστασης.
Η ομάδα
Η παραμυθομουσική ομάδα «λαλούν_από_σόλ» αποτελείται από την αφηγήτρια Γεωργία Ματσούκα (λαλού) και τους μουσικούς Απόστολο Καλτσά και Σόλη Μπαρκί. Καθένας έχει στο ενεργητικό του ανεξάρτητες παραγωγές και περισσότερες από μια ιδιότητες στον χώρο της τέχνης του. Η ομάδα συστάθηκε το 2020, με αφορμή μια παράσταση αφήγησης για ενήλικο κοινό, στο πλαίσιο του Syros Jazz Festival. Εκεί, ακούστηκαν λαϊκά παραμύθια και θρύλοι από όλο τον κόσμο, με θέμα την ανθρώπινη ψυχική δύναμη, αυτήν που υπάρχει μέσα μας και χρειάζεται να φέρουμε στην επιφάνεια όταν οι συνθήκες το καλούν. Το ρεπερτόριό τους είναι ευρύ αλλά πάντα περιστρέφεται γύρω από τα αρχέτυπα της προφορικής παράδοσης και τη σύγχρονη έκφρασή τους.
Όταν συναντιούνται οι λαλούν_από_σόλ, συνθέτουν ιδιαίτερες παραστάσεις αφήγησης με τον λόγο και μουσική. Αν και μελετάνε το βασικό σχήμα που επιθυμούν να έχει κάθε παράστασή τους, στη σκηνή διατηρούν την ελευθερία του αυτοσχεδιασμού αξιοποιώντας την ενέργεια του κοινού και τις εκφάνσεις που φέρνει η ιστορία κάθε φορά. Αφηγούνται σε ενήλικο, παιδικό ή μικτό κοινό.

Μια σημείωση για τη συνύπαρξη της αφηγηματικής και της μουσικής τέχνης
Η συμμετρία των παραδοσιακών παραμυθιών των λαών και της μουσικής έχουν συσχετισμούς: όπως ο μουσικός εκτελεί μελωδικές παραλλαγές πάνω σε δεδομένη αρμονική βάση, έτσι και ο αφηγητής των λαϊκών ιστοριών διηγείται παραλλαγές της ίδιας ιστορίας πάνω σε δεδομένα μοτίβα· και οι δύο τέχνες φροντίζουν να εναλλάσσουν την οικονομία ενέργειας με τους ηχηρούς παροξυσμούς· και οι δύο τέχνες απελευθερώνουν υφές και συναισθήματα μέσα από τον επαυξημένο αυτοσχεδιασμό, σ’ έναν διαρκή νοητό διάλογο με τον εαυτό τους και το κοινό· και οι δυο τέχνες έχουν προκύψει από την ανάγκη των λαών να διατυπώσουν τις πτυχές του βίου τους και να αδράξουν δύναμη από την τέχνη· και οι δύο τέχνες έχουν ιδιόμορφα χαρακτηριστικά που συνεχίζουν να μεταβάλλονται μέχρι σήμερα. Γι’ αυτό μπορούν και λένε τις ίδιες ιστορίες, ισάξια αλλά η καθεμιά με τον δικό της τρόπο.

Τιμές εισιτηρίων:
Γενική Είσοδος: 8 €

Πληροφορίες – κρατήσεις θέσεων, τηλεφωνικά στο 2231051075

Γεωργία Νταγάκη - «Εκεί θ’ ανθίζω»
2023-01-07 22:00 UTC
Η Γεωργία Νταγάκη μετά από μια σειρά επιτυχημένων εμφανίσεων στην Αθήνα περιοδεύει σε όλη την Ελλάδα!
Το Σάββατο 7 Ιανουαρίου έρχεται στον «Τόπο Τεχνών Χώρα» για μια ανατρεπτική παράσταση!

Διανύοντας την πιο ώριμη και δημιουργική περίοδο καλλιτεχνικά, έχοντας στο ενεργητικό της περισσότερα από 15 χρόνια δισκογραφίας και ζωντανών εμφανίσεων στην Ελλάδα και το εξωτερικό καθώς και πληθώρα συνεργασιών, ετοιμάζεται να αποτυπώσει το σύνολο όλων αυτών των μουσικών βιωμάτων της στην παράσταση «Εκεί θ’ανθίζω».

Η συγκεκριμένη παράσταση αποτελεί ένα προσωπικό απολογισμό της Γεωργίας, η οποία επιδιώκει να «ανθίσει» μουσικά τις βραδιές μας, παρουσιάζοντας τραγούδια τόσο από την προσωπική της δισκογραφία όσο και από την ευρεία ελληνική δισκογραφία των τελευταίων ετών.
Μια παράσταση βασισμένη σε τραγούδια τα οποία έχουν αγαπηθεί και προσδοκούν να μας ταξιδέψουν στιχουρχικά, μουσικά και ενορχηστρωτικά.

Ισορροπώντας άρτια στην παράδοση και στον σύγχρονο ήχο, η Γεωργία, έχοντας συνοδοιπόρους της την λύρα της και τέσσερις εξαίρετους μουσικούς, είναι έτοιμη να πάει κόντρα στην εσωστρέφεια και τις δυσκολίες της εποχής και να αποτελέσει κομμάτι μιας παράστασης η οποία θα μας κρατήσει συντροφιά, θα ζεστάνει τον χειμώνα μας και θα ανθίσει τις ψυχές μας.

Μαζί της οι μουσικοί:

Πάνος Γεωργόπουλος – Κιθάρα
Λουκάς Καλαντζάκος – Τύμπανα
Γιώργος Μακρής – Πνευστά
Χάρης Χαραλάμπους – Μπάσο

Οργάνωση παραγωγής: Artonica Productions
Photo: Δημοσθένης Τσαβδαρίδης

Τιμές εισιτηρίων:
Προπώληση: 12 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

Οργάνωση Παραγωγής: Artonica Productions
Γεωργία Νταγάκη: You Tube | Facebook | Website

"Η Αγέλαστη πολιτεία και οι Καλικάντζαροι" – Το παραμύθι των Χάρη και Πάνου Κατσιμίχα με τους Ρουμπαγιάτ
2023-01-08 15:00 UTC
Μία φορά κι έναν καιρό… ήταν μια πολιτεία όμορφη, μα πάντα λυπημένη…
Οι Ρουμπαγιάτ έχουν το αντίδοτο για να μη γίνουν και οι δικές μας πολιτείες… αγέλαστες!

Νοσταλγώντας τα παιδικά τους Χριστούγεννα, θυμούνται και παρουσιάζουν το πολυαγαπημένο παραμύθι των Χάρη & Πάνου Κατσιμίχα “Αγέλαστη Πολιτεία”, μια μουσικοθεατρική παράσταση για μικρούς και μεγάλους, γελαστούς και μουτρωμένους, λογικούς και παράλογους.
Παρέα με τους καλικάντζαρους και τον Ζαχαρία Σπανό στην αφήγηση, “μαγεύουνε τα ζωντανά κι οι γάιδαροι λαλούνε”, πριονίζουν το δέντρο που στηρίζει τον απάνω κόσμο και συνεχίζουν το γλέντι σε μια Πολιτεία που δε θα είναι ποτέ ξανά ίδια.

Λίγα λόγια για τους Συντελεστές:
Ρουμπαγιάτ:
Οι Ρουμπαγιάτ είναι ένα μουσικό σχήμα από τη Θεσσαλονίκη. Δημιουργήθηκε το 2013 και από τότε έχει ενεργή παρουσία τόσο εντός, όσο και εκτός πόλης, μετρώντας πολλές ζωντανές εμφανίσεις ανά την Ελλάδα. Βασισμένοι στην πολυφωνία, οι Ρουμπαγιάτ επιχειρούν μια σύγχρονη ερμηνευτική προσέγγιση σε τραγούδια του έντεχνου και του παραδοσιακού χώρου από πληθώρα περιοχών.

Ζαχαρίας Σπανός:
Ο Ζαχαρίας Σπανός φέρνει εκτός από τη σκηνική του παρουσία, την εμπειρία θεατρικών και κινηματογραφικών παραγωγών και κυρίως την επαγγελματική του ενασχόληση με την εκπαίδευση και την ψυχαγωγία παιδιών για περισσότερα από 20 χρόνια.

Τιμές εισιτηρίων:
Γενική Είσοδος: 10 €

Πληροφορίες – κρατήσεις θέσεων, τηλεφωνικά στο 2231051075

Συναυλία: Μελίνα Κανά - Μαζί της ο Αλέξανδρος Κτιστάκης & ο Γιάννης Λίταινας
2023-01-14 22:00 UTC
Η Μελίνα Κανά, μετά την καλοκαιρινή περιοδεία της – με πάνω από 30 σταθμούς σε όλη την Ελλάδα – παρέα με τον μοναδικό Αλέξανδρο Κτιστάκη, αλλά και τις γεμάτες παλμό κι ενθουσιασμό συναυλίες με τον Θανάση Παπακωνσταντίνου έρχεται στον Τόπο Τεχνών “Χώρα”.

Η αγαπημένη ερμηνεύτρια υπόσχεται, με συνοδοιπόρους τον νεαρό τραγουδοποιό από τη Λάρισα, Αλέξανδρο Κτιστάκη και τον επίσης Λαρισαίο τραγουδιστή, Γιάννη Λίταινα, να μας οδηγήσει και πάλι σ’ έναν κόσμο μεταξωτό με απάτητα βουνά, με ξωτικά κι αερικά, με σαλαμάνδρες κι αφρισμένες μπύρες. Σ’ έναν κόσμο που «Αξίζει» κι έχει «Σπίθα», όπως η νέα της δισκογραφική δουλειά σε μουσική του Θέμη Καραμουρατίδη.

Στις αποσκευές της φέρνει ακόμα τραγούδια – σταθμούς από τις συνεργασίες της με τον Θανάση Παπακωνσταντίνου και τον Σωκράτη Μάλαμα, μαζί με την ήδη αγαπημένη «Παλιά Πληγή» του «Σασμού» και τα πολυτιμότερα δείγματα της δισκογραφίας της, παρέα με κλασικά κομμάτια του ελληνικού πενταγράμμου.
Μαζί τους οι μουσικοί:
• Γιώργος Παχής στο μπουζούκι και στο λαούτο
• Ευάγγελος Τσιμπλάκης στα κρουστά
• Κωνσταντίνος Σηφάκης στο μπάσο
• Εύρος Βοσκαρίδης στο βιολί
• Χρυσόστομος Καραντωνίου στις κιθάρες και στις ενορχηστρώσεις

Τιμές εισιτηρίων:
Προπώληση: 13 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

Το Σάββατο 4 Φεβρουαρίου, ο Δημήτρης Μυστακίδης έρχεται με τις μπάντες!
2023-02-04 22:00 UTC
Με τα τραγούδια από το νέο του δίσκο «Μόρσο», με ρεμπέτικα (εννοείται!), με τραγούδια του Θεσσαλού ποιητή και του push pull με την κόκκινη μπαντάνα και με ό,τι προκύψει κάθε φορά.

Συνοδοιπόροι του, ο Μιχάλης Ατσάλης στις κιθάρες, ο Γιώργος Μακρής στη γκάιντα, την τσαμπούνα και το καβάλ, ο Πέτρος Λαμπρίδης στο ακουστικό και ηλεκτρικό μπάσο, ο Πρόδρομος Μυστακίδης στα τύμπανα και ο Νίκος Κόλλιας στην ηχοληψία. Μαζί του στο τραγούδι, η Νεκταρήλια Τσομπάνογλου.

Το Σάββατο 4 Φεβρουαρίου στον Τόπο Τεχνών “Χώρα”

Φωτογραφία: Δημήτρης Βαβλιάρας
Artwork: Studio Hervik

Επιμέλεια παραγωγής – management: Fishbowl Music Tank

Λίγα λόγια για τον καινούργιο δίσκο «Μόρσο»:
Το ταξίδι του Δημήτρη Μυστακίδη στο ρεμπέτικο ήταν μακρύ και γόνιμο, δίνοντας έξι σπουδαίους δίσκους με παλιά τραγούδια που απέκτησαν νέα πνοή με τις εμπνευσμένες διασκευές και ενορχηστρώσεις του και το δεξιοτεχνικό παίξιμο της λαϊκής κιθάρας.

Στο νέο του άλμπουμ με τίτλο «Μόρσο», την πρώτη ολοκληρωμένη κυκλοφορία με καινούργια τραγούδια, ο Δημήτρης Μυστακίδης μπολιάζει σ’ αυτά την κληρονομιά του ρεμπέτικου και της ελληνικής παραδοσιακής μουσικής, επαναπροσδιορίζοντας μια ολόκληρη παράδοση.

Η λαϊκή ραχοκοκαλιά του άλμπουμ συνδυάζεται με τα industrial κρουστά, τις ψυχεδελικές ηχητικές υφές και τα ηλεκτρικά όργανα, δημιουργώντας ένα μουσικό καλειδοσκόπιο, που ταξιδεύει από τις υπόγειες ταβέρνες στους πολύβουους δρόμους της πόλης.

Τα όργανα της Μεσογείου, όπως το μπουζούκι, η λαϊκή κιθάρα, η γκάιντα, το κλαρίνο, το νέι και ο τζουράς, συνομιλούν με τις ηλεκτρικές κιθάρες, το μπάσο και τα ντραμς για να αναδείξουν τα σκοτεινά συναισθήματα που κουβαλούν τα περισσότερα τραγούδια.

Οι στίχοι του, σαν μουσική διαμαρτυρία, αφηγούνται ιστορίες για την κοινωνική αγριότητα, την αδικία, την έμφυλη βία, την ξενοφοβία, τον αποκλεισμό. Μέσα απ αυτά ο Δημήτρης Μυστακίδης εκφράζει το θυμό και τη λύπη του για όσα συμβαίνουν γύρω μας, ως το ενδέκατο και τελευταίο τραγούδι, που σηκώνει καυστικά το φρύδι στην απάθεια και αναρωτιέται «μήπως εγώ τα βλέπω όλα στραβά;».

Στον δίσκο περιλαμβάνονται επτά συνθέσεις του Δημήτρη Μυστακίδη και τέσσερις του Αλέξανδρου Εμμανουηλίδη, ενώ τους στίχους υπογράφουν οι Δημήτρης Μυστακίδης, Αλέξανδρος Εμμανουηλίδης, Θάνος Παπανικολάου και Γιάννης Τσιαντής.
Συμμετέχουν, ερμηνεύοντας από ένα τραγούδι, η Ελένη Βιτάλη και η Μάρθα Φριντζήλα. Φωνητικά στο «Τι τρέχει στο Παγκράτι;» κάνει η Αυγερινή Γάτση.

Το «Μόρσο» κυκλοφορεί από την Fishbowl Music Tank σε όλες τις ψηφιακές πλατφόρμες και προσεχώς σε βινύλιο και CD.

Τιμές εισιτηρίων:
Προπώληση: 12 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

Ζανέλ Live - "Ρομάντζο"
2023-02-11 22:00 UTC
Η Ζανέλ, το κορίτσι με την βελούδινη φωνή με αφορμή το νέο της τραγούδι με τίτλο “Ρομάντζο” σε στίχους και μουσική της Πέννυ μπαλτατζή, το Σάββατο 11 Φεβρουαρίου, θα μας παρουσιάσει ένα πρόγραμμα αφιέρωμα στη Χρυσή εποχή του ελαφρού τραγουδιού με πινελιές από ξεχωριστά τραγούδια της σύγχρονης δισκογραφίας.

Με συνοδοιπόρους της τους εξαιρετικούς μουσικούς: Χρήστο Κουμούση στο πιάνο, Γιώργο Πατσιώτη στην κιθάρα, Νίκο Βαλταδώρο στην τρομπέτα και Γιώργο Ρουλό στο κοντραμπάσο, η Ζανέλ θα μας ταξιδέψει με τραγούδια των μεγάλων συνθετών του ελαφρού τραγουδιού και των μεγάλων ερμηνευτριών της εποχής όπως η Κλειώ Δενάρδου, η Ζωή Κουρούκλη, η Γιοβάννα ,η Τζένη Βάνου αλλά και τραγούδια από την πιο σύγχρονη δισκογραφία που μιλούν κατευθείαν στην ψυχή όλου του κόσμου.

Ταυτόχρονα το κορίτσι με τη βελούδινη φωνή μας παρουσιάζει τα τραγούδια από την πρόσφατη δισκογραφία της σε συνεργασία με τους καταξιωμένους μουσικούς παραγωγούς και σύνθετες Αντώνη και Δημήτρη Παπαβομβολάκη που διαγράφουν τη δική τους πορεία στις καρδιές των ακροατών.

Τίτλος Live : Ρομάντζο

Οι μουσικοί:
Στο πιάνο, ο Χρήστος Κουμούσης.
Στην τρομπέτα, ο Νίκος Βαλταδώρος
Στην κιθάρα, ο Γιώργος Πατσιώτης
Στο κοντραμπάσο ο Γιώργος Ρουλός

Τιμές εισιτηρίων:
Γενική Είσοδος: 10 €

Κρατήσεις θέσεων, τηλεφωνικά στο 2231051075

Απόκριες με τους Γκιντίκι
2023-02-26 22:00 UTC
Την Κυριακή της Αποκριάς, 26 Φεβρυαρίου 2023, σας περιμένουμε για ένα βραδινό γλέντι με παραδοσιακό χρώμα με τις ιδιαίτερες μουσικές πινελιές των Γκιντίκι!

Οι ”Γκιντίκι” είναι ένα παραδοσιακό μουσικό σχήμα που ασχολείται με το σύνολο σχεδόν της ελληνικής παραδοσιακής μουσικής.
Ξεκίνησε την πορεία του στη Θεσσαλονίκη το 2014 όπου έπαιξε αμέτρητες συναυλίες και αγαπήθηκε από τον κόσμο. Από το 2019 εδρεύει στην Αθήνα όπου αντιμετωπίζεται με ενθουσιασμό από το αθηναικό κοινό. Όλα αυτά τα χρόνια έχουνε ταξιδέψει σε όλη την Ελλάδα στα πλαίσια χειμερινών και καλοκαιρινών περιοδειών αλλά και στο εξωτερικό με αρκετές περιοδείες στην Γερμανία αλλά και κάποια live στην Γαλλία.
Το ύφος του σχήματος είναι ιδιαίτερο καθώς μέσα από τα παραδοσιακά όργανα, όπως είναι το λαούτο, το κλαρίνο, το βιολί, τα κρουστά και η γκάιντα γίνεται μια πιο σύγχρονη προσέγγιση του παραδοσιακού μέσω του ρυθμικού και του ερμηνευτικού κομματιού με αποτέλεσμα να κάνουν μικρούς και μεγάλους να χορεύουν ασταμάτητα. Αξίζει να σημειωθεί ότι έχουν βρεθεί δίπλα σε καλλιτέχνες όπως ο Θανάσης Παπακωνσταντίνου, Ματούλα Ζαμάνη, Χαίνηδες, Villagers of Ioannina City, Σπύρος Γραμμένος, Βάσω Βασιλειάδου.
Οι ‘’Γκιντίκι’’ είναι οι:
Τάσος Κοφοδήμος – λαούτο, φωνή
Κωνσταντίνος Λάζος – κλαρινο, γκάϊντα, κιθάρα, φωνή
Κωσταντής Παπακωνσταντίνου – κρουστά
Θοδωρής Σιούτης – βιολί

Τιμές εισιτηρίων:
Προπώληση: 10 €
Ταμείο: 12 €

Προπώληση – κρατήσεις θέσεων, τηλεφωνικά στο 2231051075

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

Καθαρά Δευτέρα με τους "Farra Trio" - Είσοδος ελεύθερη
2023-02-27 14:00 (Europe/Moscow)
Την Καθαρά Δευτέρα 27 Φεβρουαρίου 2023 φιλοξενούμε τους «Farra Trio», τον Θάνο Γεωργόπουλο και τη Δάφνη Παπαστρατή και τον Σταμάτη Μπενέτα σε ένα μεσημεριανό γλέντι με ελεύθερη είσοδο με μουσικές και τραγούδια από τις Κυκλάδες ως τη Θράκη!

“Farra” στα ισπανικά σημαίνει γλέντι.
Τα δύο από τα τρία μέλη του Farra Trio συναντήθηκαν στον νότο της Ισπανίας. Στην αρχική του σύνθεση είναι μια στεριανή ζυγιά με κλαρίνο (Δάφνη) και λαούτο (Θάνος) που αγαπάει ιδιαίτερα την μουσική της Ηπείρου, της Μακεδονίας και της Θράκης. Όταν τα όργανα αλλάζουν χέρια μεταμορφώνεται σε μια νησιώτικη ζυγιά με βιολί (Θάνος) και λαούτο (Δάφνη) που ταξιδεύει από τις Κυκλάδες ως την Δράμα. Με την προσθήκη των κρουστών (Σταμάτης), ο ρυθμός αποκτά πρωταγωνιστικό ρόλο ενώ παράλληλα οι τρεις φωνές ανακατεύονται συνεχώς με αντιφωνίες, διφωνίες και πολυφωνίες.
To Farra Trio αγαπάει τον χορό, τους μερακλήδες και την συμμετοχική διάθεση της παρέας που όταν συνδυαστούν γεννιέται το γλέντι.

Farra Trio
Θάνος Γεωργόπουλος – λαούτο, βιολί
Δάφνη Παπαστρατή – κλαρίνο, λαούτο
Σταμάτης Μπενέτας – ντέφι, τουμπερλέκι

Είσοδος ελεύθερη – Πληροφορίες, κρατήσεις: 22310 51075 & xwra.gr

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept
Βρείτε τους:
Youtube
Facebook

Οι "Μικρές Περιπλανήσεις" στη "Χώρα"
2023-03-11 22:00 UTC
Μια παρέα, όπως τους αρέσει ακόμη και σήμερα να αυτοσυστήνονται. Μια παρέα που της αρέσει να κάνει μικρά και φαινομενικά άσκοπα τριγυρίσματα στους δρόμους του ελληνικού τραγουδιού.

Όπως τότε! Το 1985, όταν βρέθηκαν ο Νίκος Αρμπιλιάς, ο Χρήστος Γαμβρέλλης, η Σταυρούλα Παπαηλία, ο Λεωνίδας Κουλίτσης, η Ελένη Κολετζάκη και ο Μάνθος Αρμπελιάς.
Με συνοδεία το μπουζούκι, το μαντολίνο, την κιθάρα, το ακορντεόν και το τουμπελέκι διασκέδαζαν, αλλά έγραφαν και τραγούδια.
Πρωτόλεια στην αρχή, που μέστωσαν όμως και απόκτησαν τη γεωμετρία μιας ολοκληρωμένης δουλειάς.
Έτσι, όταν ο τότε δ/ντής του Δημοτικού Ραδιοφώνου Κω, Θανάσης Καραναστάσης, τους έφερε σε επαφή με το Νίκο Παπάζογλου, η παρέα ήταν έτοιμη.
Τα τραγούδια, τους στίχους των οποίων είχαν γράψει οι ίδιοι αλλά και ο φίλος τους Στέργος Παπαποστόλου άρεσαν στον Παπάζογλου, ο οποίος έμελλε να γίνει ο μέντοράς τους.
Η Πνευματική Εστία γίνεται ο χώρος ηχογράφησης των δύο πρώτων τους δίσκων, « Μικρές Περιπλανήσεις» το 1992 και « Άγονη γραμμή» το 1994, η παρέα από την Κω γίνεται γνωστή στο πανελλήνιο μέσω των ερτζιανών και τα καλέσματα για εμφανίσεις έρχονται από παντού.
Αθήνα, Θεσσαλονίκη, Πάτρα, Καλαμάτα, Κομοτηνή, Ηράκλειο, Χανιά, Σάμος, Ρόδος, Σύμη, Νίσυρος, αγκαλιάζουν τον ήχο και το λόγο των «Μικρών Περιπλανήσεων», που σθεναρά επιμένουν να δηλώνουν ερασιτέχνες.
Ακολουθεί τρίτη δισκογραφική δουλειά το 1996 με τις «Ημέρες Απραξίας» και σιγά-σιγά η παρέα μεγαλώνει με την είσοδο ενός ακόμη φίλου, του Γιάννη Παπαστεργίου, που το 2000, αποτυπώνει τον ήχο του βιολιού του στην επόμενη δουλειά τους, τους «Κλέφτες του χρόνου».
Και στους δύο αυτούς δίσκους ο σχεδιασμός του εξώφυλλου και του ένθετου έγινε από τον Κώο ζωγράφο και φίλο της παρέας, Πέτρο Χατζηπέτρο.
Τον Μάρτιο του 2006 μπαίνουν για πρώτη φορά στο studio «Αγροτικόν» του Νίκου Παπάζογλου στη Θεσσαλονίκη και ηχογραφούν το « Και με οδηγό μου ένα παιδί»
Στην ηχογράφηση αυτή συμμετέχουν δύο ακόμα φίλοι, που έρχονται να συνδράμουν με την παρουσία, το κόντρα μπάσο και το μπουζούκι τους στην αρμονία της παρέας: Ο Παναγιώτης Κουτσούρας και ο Γιάννης Κολοβός.
…Και δεν είναι οι μόνοι. Ο Στέργιος Πολύζος, ο Γιώργος Χαρτοφίλης, η Ελευθερία Πρωτόγερου, ο Γιώργος Χάκας, ο Μάριος Λεοντίδης, ο Νίκος Χουλιαράς….. καταθέτουν με στίχους την ψυχή τους και μπολιάζουν με τη σκέψη τους την παρέα.
Οι «Μικρές Περιπλανήσεις» μεγαλώνουν…
Τέλη Αυγούστου του 2012 «εγκαινιάζουν» το «Νησιωτικόν», το σπίτι του Νίκου Παπάζογλου στη Νίσυρο που λειτουργεί και ως studio. Εκεί καθισμένοι όπως πάντα γύρω σ’ ένα δωμάτιο και με ηχολήπτες τον Χρήστο Μέγα και τον Γιάννη Αμπατζόγλου (παλιοί δικοί του και αυτοί), ηχογραφούν τα «Άστρα Που Ψιχαλίζουν Φως».
Πιο πρόσφατη δημιουργία τους, σε παραγωγή της Barbara Wiliams και του Νίκου Χατζηνικολάου, είναι η «Βαρύτητα», που ηχογράφησαν τον Αύγουστο του 2021 στο θέατρο «Σφαγείο» στην Κω με ηχολήπτη και πάλι τον Χρήστο Μέγα. Ο Περικλής Ντόβας και ο Στέφανος Χατζηνικολάου στολίζουν με το ούτι και τον μπαγλαμά τους από ένα τραγούδι, ενώ φωτογραφία του εξώφυλλου ανήκει στη Marie Pierre Amalvy.
Τιμές εισιτηρίων:
Προπώληση: 12 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

For privacy reasons YouTube needs your permission to be loaded.I Accept
Αξίζει ακόμα να επισημάνει κάποιος:

Τις εμφανίσεις τους σε μουσικές σκηνές όπως οι «Γραμμές», το «Μετρό», η «Σφεντόνα», η «Αίγλη», η «Ζώγια»….,
τη συμμετοχή τους στο πρόγραμμα «Θράκη – Αιγαίο – Κύπρος» στις Σάπες όπου εκπροσώπησαν το Αιγαίο,
τη διπλή παρουσία τους στις εκδηλώσεις στο Πεδίο του Άρεως στη Διεθνή Έκθεση Βιβλίου,
την εμφάνισή τους στο Θέατρο Βράχων «Μελίνα Μερκούρη»,
το αφιέρωμα που έκανε η ΕΤ1 στις «Μικρές Περιπλανήσεις» για την εκπομπή «Πρόσωπα στο τραγούδι»,
την τετραπλή (Δημαρχείο Ρέντη, Αγία Παρασκευή, Σφεντόνα, Θέατρο Χώρα) εμφάνισή τους στις συναυλίες της ΕΡΑ 5, που μεταδιδόταν δορυφορικά σ’ ολόκληρη τη γη,
τη συνέντευξη και μουσική επένδυση σε δορυφορική εκπομπή πολιτιστικού περιεχομένου της Αυστριακής τηλεόρασης,
τη συμμετοχή τους στις ηχογραφήσεις της «Παιδικής Χορωδίας του Δήμου Ηρακλειδών Κω» και της Χορωδίας του 2ου Δημοτικού της Κω.

For privacy reasons YouTube needs your permission to be loaded.I Accept

ΓΙΑΝΝΗΣ ΚΟΛΟΒΟΣ
ΓΙΑΝΝΗΣ ΠΑΠΑΣΤΕΡΓΙΟΥ
ΜΑΝΘΟΣ ΑΡΜΠΕΛΙΑΣ
ΝΙΙΚΟΣ ΑΡΜΠΙΛΙΑΣ
ΧΡΗΣΤΟΣ ΓΑΜΒΡΕΛΛΗΣ

Χρήστος Θηβαίος
2023-04-01 21:30 UTC
Το Σάββατο 1 Απριλίου 2023 υποδεχόμαστε τον Χρήστο Θηβαίο!

Ο Χρήστος Θηβαίος συγκεντρώνει και παρουσιάζει τις καλύτερες στιγμές του και τις μεγαλύτερες επιτυχίες του, από τους “Συνήθεις Υπόπτους” και τον “Άμλετ της Σελήνης” έως το “Σιδερένιο νησί” και το «Εμπάργκο».

Επιλέγει από τη μεγάλη του δισκογραφία όλα τα δικά του τραγούδια που αγαπάμε εμείς και τα «παντρεύει» με τραγούδια που λατρεύει ο ίδιος: “Ημερολόγιο”, “Ας Χαθείς”, “Αγάπη”, “Παλιός Στρατιώτης”, “Μικρή Πατρίδα”, “Βροχή μου”, και τόσα άλλα που αποτελούν μια σπουδαία μουσική προίκα, αγκαλιά με αγαπημένα κομμάτια άλλων καλλιτεχνών.

Το πρόγραμμα περιλαμβάνει και ένα μουσικό ταξίδι στη γειτονιά του τα Εξάρχεια, που συνδέθηκε με μερικές από τις πιο σημαντικές μορφές του νεότερου πολιτισμού μας: Νικόλα Άσιμο, Παύλο Σιδηρόπουλο, Αρλέτα.

Δε θα μπορούσε φυσικά να λείπει ένα αφιέρωμα στον αγαπημένο του φίλο και συνθέτη, Θάνο Μικρούτσικο. Όπως έλεγε ο ίδιος ο συνθέτης: «Ο Θηβαίος μπορεί να απογειώσει τα τραγούδια με τις ερμηνείες του και έχει δώσει νέα διάσταση ακόμα και στα τραγούδια του Καββαδία».
Θα ερμηνεύσει εμβληματικά τραγούδια του Θάνου όπως: “Λύχνος του Αλαδδίνου”, “Γουίλι”, “Ένα Μαχαίρι”, “Άννα μην κλαις”, “Ο Άμλετ της σελήνης”, “Δεν είμαι Άλλος”, “Πάντα Γελαστοί”, καθώς επίσης τραγούδια από την επανεκτέλεση του έργου “Εμπάργκο”, που κυκλοφόρησε πρόσφατα μαζί με τον Μίλτο Πασχαλίδη.

Μαζί του:
Μάξιμος Δράκος: πιάνο
Καλλίστρατος Δρακόπουλος: τύμπανα
Γιώργος Κορρές: παραγωγή ήχου

Οργάνωση παραγωγής: Cricos

https://www.facebook.com/thivaios/
https://www.instagram.com/christos.thivaios/

Τιμές εισιτηρίων:
Προπώληση: 13 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

"Πρόταση Γάμου" & "Η Αρκούδα" - Τα κωμικά μονόπρακτα του Αντόν Τσέχωφ από τους θεARTίστες
2023-04-08 20:30 UTC
Οι θεARTίστες παρουσιάζουν τα κωμικά μονόπρακτα του Άντον Τσέχωφ “Πρόταση Γάμου” & “Η Αρκούδα” σε σκηνοθεσία Εύης Σταματίο στις 8 Απριλίου 2023 στον Τόπο Τεχνών “Χώρα”.

Οι θεartίστες, μετά από τέσσερις επιτυχημένες παραστάσεις (“Play On”, “Το Κιόσκι”, “Φτυστός ο Μακαρίτης” σε συνεργασία με το ΔΗΠΕΘΕ Ρούμελης και το “Απόψε τρώμε στης Ιοκάστης” σε δική τους παραγωγή), που το κοινό της Λαμίας αγάπησε πολύ και περιόδευσαν σε θεατρικά φεστιβάλ ανά την Ελλάδα κερδίζοντας σημαντικές διακρίσεις, ανεβαίνουν ξανά στη σκηνή, αυτή τη φορά με τα κωμικά μονόπρακτα του Άντον Τσέχωφ “Πρόταση Γάμου” και “Η Αρκούδα”.
Ο έρωτας, τα αναπάντεχα του, οι περίπλοκοι και πανέμορφοι χαρακτήρες του Άντον Τσέχωφ και οι ανθρώπινες σχέσεις που αλλάζουν συνεχώς, αλλά έχουν ως μοναδικό προορισμό την αγάπη και την αποδοχή!
6 ρόλοι για 3 ηθοποιούς στο κλασσικό έργο που πάντα βρίσκει χώρο στο σήμερα.

Λίγα λόγια για την παράσταση:
Μια πρόταση γάμου από τον κομψευόμενο Λομώφ στην εκλεκτή της καρδιάς του Ναταλία, παίρνει αναπάντεχη τροπή όταν οι δύο τους φαίνεται πως δεν είναι πλασμένοι ο ένας για τον άλλο. Ή μήπως είναι;
Την ίδια στιγμή ο πάντα εκνευρισμένος Σμιρνώφ διαταράσσει την ηρεμία της πενθούσας Ποπόβα με αφορμή μια συναλλαγματική 1200 ρουβλιών. Μια πρόσκληση σε μονομαχία για μερικά καπίκια, θα οδηγήσει σε ανατρεπτικό τέλος!

Συντελεστές:
Σκηνοθεσία: Εύη Σταματίου
Παίζουν οι ηθοποιοί: Δήμητρα Χατζηνικολάου / Κωνσταντίνος Τσιμπούκας / Βαγγέλης Μπαλατσούκας
Σκηνογραφική / Ενδυματολογική επιμέλεια: Όλγα Καλογήρου
Σχεδιασμός φωτισμού: Άκης Λούκας
Μουσική επιμέλεια: Εύη Σταματίου
Βίντεο / Φωτογραφία: Άκης Λούκας
Παραγωγή: θεARTίστες

Διάθεση εισιτηρίων:
Προπώληση: Βιβλιοπωλείο Μπέτσης Ανδρέας – Κολοκοτρώνη 13.
Στο ταμείο του Τόπου Τεχνών “Χώρα” την ημέρα της παράστασης.

Η προπώληση ξεκίνησε!

Γενική είσοδος: 10€
Ώρα έναρξης παράστασης: 9 μ.μ.
Οι πόρτες ανοίγουν στις 8:30 μ.μ.

Πληροφορίες – Κρατήσεις: 6945829482 / 6980093227

For privacy reasons YouTube needs your permission to be loaded.I Accept

θεARTίστες
θε… όπως θέατρο
ART… όπως τέχνη

Δημιουργηθήκαμε από την ανάγκη να αλλάζουμε…
Η ομάδα θεARTίστες ενώθηκε το 2015. Στο μυαλό μας βέβαια, η λέξη ομάδα γεννήθηκε από την πρώτη φορά που νιώσαμε τη δύναμη που έχει το σανίδι κάτω από τα πόδια μας. Παρέα βγαίνουμε στο φως της σκηνής, παρέα γελάμε στα παρασκήνια, παρέα ησυχάζουμε τους φόβους μας.
Παρέα μαθαίνουμε το θέατρο, αυτή τη ζωντανή και εφήμερη τέχνη που χρειάζεται πολλά “μαζί” για να την περιγράψεις.

Περισσότερα για εμάς θα βρείτε στις σελίδες μας στο facebook και instagram καθώς και στην ιστοσελίδα μας.

Ελένη Βιτάλη και οι ΤΖΟΥΜ
2023-04-28 22:00 UTC
Για άλλη μια φορά η Ελένη Βιτάλη και οι ΤΖΟΥΜ ξεκινάνε τις συναυλίες τους στην Ελλάδα.

Πιστή στο ραντεβού που την θέλει να επικοινωνεί με το κοινό με τον εντελώς δικό της τρόπο και ένα ρεπερτόριο που έχει καταξιωθεί εδώ και πολλά χρόνια, η Ελένη Βιτάλη δεν είναι μόνο μια σπουδαία τραγουδίστρια αλλά μεταφέρει στις αποσκευές της και τα τραγούδια που έγραψε η ίδια.
Όλοι έχουμε τραγουδήσει το ΄΄Χειμωνιάτικο πρωί΄΄, το ΄΄Εγώ τραγούδαγα τα βράδια στα σκυλάδικα΄΄, την ΄΄Κιβωτό΄΄. Με ένα ρεπερτόριο που ξεκινάει από την λαϊκή της βάση, περνάει στην τραγουδοποιΐα της με ροκ αποχρώσεις και αντικατοπτρίζει το σημερινό έντεχνο ελληνικό τραγούδι, κάθε συναυλία της είναι μοναδική.

Τιμές εισιτηρίων:
Προπώληση: 15 €
Ταμείο: 18 €

Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333) ώρες 10.00 έως 17.00.
Πληροφορίες: 2231051075

ACTIVE MEMBER “ANTIΣΤΡΟΦΗ” TOUR 2023
2023-05-19 21:30 UTC
Το θρυλικό low bap γκρουπ συμπληρώνει φέτος 31 χρόνια δράσης και το γιορτάζει με μια περιοδεία σε Ελλάδα κι εξωτερικό.

Μια “Αντιστροφή” λοιπόν όπως λένε οι ίδιοι προς τα όμορφα που δεν κατάφεραν να χαρούν, ενώ εκείνα υπήρχαν γύρω τους όλα αυτά τα χρόνια.
Ο ιδρυτής των Active Member Μιχάλης Μυτακίδης (B.D. Foxmoor) είναι σίγουρα ο πιο ενεργός καλλιτέχνης στο παγκόσμιο hip hop.
Μέχρι τώρα έχει 122 δισκογραφικές δουλειές, χιλιάδες συναυλίες στο ενεργητικό του, βιβλία, ντοκιμαντέρ, μουσική για ταινίες και για θέατρο. Με το βάθεμα του στην τέχνη του έχει κερδίσει ήδη τον τίτλο του μεγαλύτερου ποιητή των καιρών μας. Το τίμημα όμως ήταν μεγάλο γιατί όντας μόνιμα απορροφημένος από τα σκαρώματα του δεν κατάφερε να χαρεί όσα ο ίδιος έφτιαξε. Εδώ είναι που ο γιος του Ramon και μέλος του γκρουπ πια έρχεται να του θυμίσει.

Επίσης η επιθυμία, η νοιάξη και η στήριξη του κόσμου έπαιξαν μεγάλο ρόλο στην απόφαση αυτή για μια περιοδεία αναδρομή, αφήγηση της ουσίας του low bap και “αντιστροφή” όπως οι ίδιοι την βάπτισαν. Είναι η κατάλληλη στιγμή για κάτι τέτοιο. Τώρα που παράλληλα γυρίζονται ένα βιογραφικό ντοκιμαντέρ για τη ζωή του B.D. Foxmoor κι εκδίδονται δύο βιβλία (ένα με τους στίχους του από Το 2006 και μετά, 700 σελίδων και η βιογραφία του από γνωστό εκδοτικό οίκο). Μαζί τους στην περιοδεία αυτή θα είναι ο Jamoan με τις κιθάρες, τη φωνή του κι όχι μόνο και μια παρουσία ακόμα έκπληξη.
Στον ήχο θα είναι ο Σάκης Πυριόχος κι ο Μιχάλης Σκαράκης. Στα φώτα και στα βίντεο θα είναι ο Αλέξης Προδρόμου.

Τalkback 2023
Active Member Official YouTube Channel: https://bit.ly/1UZjezo
​Active Member Official Facebook: https://bit.ly/2AtUAtf
​Active Member Official Instagram: https://bit.ly/35Z8fnr
​Active Member Spotify: https://spoti.fi/2WsDLXX
​Active Member Apple Music: https://apple.co/36A1PxM
​Active Member Google Play: https://bit.ly/2Gqo0f0​
Active Member Deezer: https://bit.ly/2Gj1ZPn​

Τιμές εισιτηρίων:
Προπώληση: 12 €
Ταμείο: 15 €

Πληροφορίες – κρατήσεις θέσεων: 2231051075

Ο Κώστας Χατζής στη Χώρα - Μαζί του η Δανιέλα Χατζή
2023-06-02 21:30 UTC
Την Παρασκευή 2 Ιουνίου 2023, υποδεχόμαστε τον μεγάλο Έλληνα δημιουργό και Ερμηνευτή, Κώστα Χατζή, ο οποίος σφράγισε μια ολόκληρη εποχή, υπηρετώντας πιστά και με διεισδυτικό λόγο το κοινωνικό τραγούδι για περισσότερες από τέσσερις δεκαετίες. Μαζί του η Δανιέλα Χατζή.

Με ένα τρόπο ξεχωριστό – μ’ εκείνη την ιδιαίτερη «βραχνάδα» στη φωνή του – όταν βρίσκεται απέναντι στο κοινό επικοινωνεί μ’ έναν μοναδικό τρόπο μαζί του.
Με το άκουσμα των στίχων “Σπουδαίοι άνθρωποι αλλά, η μοναξιά τους παγώνει…” λίγοι – έως ελάχιστοι- είναι εκείνοι που δεν αναγνωρίζουν τον ιδανικό ερμηνευτή τους!
Ο Κώστας Χατζής είναι μια ιδιαίτερη περίπτωση στην ιστορία του ελληνικού τραγουδιού.
Με την κιθάρα και την ιδιότυπη φωνή του ήταν ουσιαστικά ο πρώτος που τραγούδησε μπαλάντες με κοινωνικό περιεχόμενο.
Πολλά τραγούδια του έχουν μείνει κλασικά:
«Απ’ τ’ αεροπλάνο», «Σπουδαίοι άνθρωποι, αλλά…»,«Ο Στρατής», «Σύνορα η αγάπη δεν γνωρίζει», «Δε βαριέσαι αδερφέ», «Κι ύστερα», «Η αγάπη όλα τα υπομένει» και τόσα άλλα!
Μετά την μεγάλη επιτυχία και τη θερμή υποδοχή του κοινού που εισέπραξε στη σκηνή του Half Note Jazz Club, συνεχίζει στη υπόλοιπη Ελλάδα για να παρουσιάσει ένα μοναδικό μουσικό ταξίδι, μέσα από τη λυρικότητα και την ευαισθησία των στίχων και της μουσικής των τραγουδιών, που σημάδεψαν μια ολόκληρη εποχή.
Μαζί του τραγουδά η Δανιέλα Χατζή με 3 μουσικούς.
Τιμές εισιτηρίων:
Προπώληση: 15 €
Ταμείο: 18 €

Προπώληση – κρατήσεις θέσεων, τηλεφωνικά στο 2231051075

For privacy reasons YouTube needs your permission to be loaded.I Accept

Ιουλία Καραπατάκη
2023-06-19 21:30 UTC
Η χαμογελαστή και γεμάτη θετική ενέργεια Ιουλία, μετά τις sold out εμφανίσεις του Χειμώνα έρχεται μαζί με την μπάντα της την Δευτέρα 19 Ιουνίου για μια μοναδική εμφάνιση.

Υπόσχεται να μας παρασύρει με τραγούδια που όλοι έχουμε αγαπήσει και τα έχουμε συνδέσει με ξεχωριστές αναμνήσεις!
Το πρόγραμμα που έχει επιλέξει – με σεβασμό, πολλή αγάπη και μεράκι – δείχνει τον τρόπο που επικοινωνεί τις σκέψεις και τα συναισθήματα της.
Θα ακούσουμε διασκευές, παραδοσιακά, έντεχνα και παλιά λαϊκά τραγούδια,ενώ δείγματα της νέας της δουλειάς είναι το χιλιοτραγουδισμένο «Της μνήμης το μαχαίρι» σε στίχους Δημήτρη Μπάκουλη και μουσική Άγη Παπαπαναγιώτου, αλλά και το «Τακούνια για καρφιά» του Ορέστη Ντάντου.
Μαζί της:
Άγης Παπαπαναγιώτου: κιθάρες, φωνή
Καλογιάννης Βεράνης: βιολί, τρομπέτα, φωνή
Άρης Κονιδάρης: πλήκτρα
Μιχάλης Δάρμας: κοντραμπάσο
Κώστας Σπυράτος: τύμπανα
Χρήστος Αναστασιάδης: Γκάιντα, κλαρίνο
Μανώλης Κουταλίδης: ηχοληψία

Τιμές εισιτηρίων:
Προπώληση: 12 €
Ταμείο: 15 €
Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333) ώρες 10.00 έως 17.00.
Πληροφορίες: 22310 43333 / 6936995142

Συναυλία - PAGAN
2023-06-22 21:30 UTC
Οι PAGAN, «οι άνθρωποι της υπαίθρου», έρχονται να μας συνδέσουν με την αρχέγονη ρίζα μας σε μία μυσταγωγική παράσταση με τίτλο “Erothanatos” γεμάτη έκσταση και θεατρικότητα.

Να μας παρασύρουν σε ένα πρωτόγνωρο μουσικό ταξίδι που ξυπνάει ένστικτα, και αναδεικνύει τις ιστορίες και το δράμα των τραγουδιών. Η μουσική τους χαρακτηρίζεται ως «προοδευτική έθνικ» (progressive folk). Οι συνθέσεις τους έχουν το “dna” της μουσικής παράδοσης, ενώ ο ήχος τους είναι μοντέρνος και ηλεκτρισμένος. Χαρακτηριστικά δείγματα του ήχου τους είναι η ανατριχιαστική τους διασκευή στο παραδοσιακό τραγούδι “Καρότσα” και το επίσης παραδοσιακό “Κοίτα με“.
Την Πέμπτη 22 Ιουνίου οι PAGAN μάς καλούν σε μία τελετουργία που θα μας ταξιδέψει στα βάθη του ασυνείδητου, που όλοι έχουμε ανάγκη να ξεδιπλώσουμε.

Η εκρηκτική frontwoman Έβελυν Ασουάντ με την πέτρινη φωνή και τη θεατρική της παρουσία, μας παρασύρει ως «μάγισσα» σε έναν κόσμο που συναντιούνται οι δύο μεγαλύτερες δυνάμεις της ζωής, ο έρωτας και ο θάνατος, η αρχή και το τέλος.
Δίπλα της ο «σοφός» Βασίλης Προδρόμου τραγουδά και παίζει με δεξιοτεχνία την ακουστική του κιθάρα, ο κραδασμικός Σωτήρης Ντούβας χτυπά τα τύμπανα σαν «πολεμιστής» από τα βάθη της ιστορίας, ο Δημήτρης Μπίζος με την ηλεκτρική κιθάρα εμφανίζεται ως «κυνηγός» από το μέλλον, ο Σταύρος Τσουμάνης ως «ρήγας» ρίχνει τα θεμέλια της μουσικής με το μπάσο, και ο «σαμάνος» Μάρκος Παύλου φέρνει τον αρχέγονο θεραπευτικό ήχο της γκάιντας στο σήμερα.
Οι πολυφωνίες τους προκαλούν ρίγη και ανακαλούν τις μνήμες των προγόνων που κουβαλάμε μέσα μας.

For privacy reasons YouTube needs your permission to be loaded.I Accept
Συντελεστές:
Έβελυν Ασουάντ – Φωνή
Βασίλης Προδρόμου – Φωνή και ακουστική κιθάρα
Μάρκος Παύλου – Γκάιντα και φωνητικά
Δημήτρης Μπίζος – Ηλεκτρική κιθάρα και φωνητικά
Σταύρος Τσουμάνης- Ηλεκτρικό μπάσο και φωνητικά
Σωτήρης Ντούβας – Τύμπανα
Σκηνοθετική επιμέλεια – Marlene Kaminsky
Ηχοληψία – Άκης Γκοράκης
Stage manager – Νίκος Παπαδόπουλος
Φωτισμοί – Μαριέττα Παυλάκη
Media manager – Ιωάννης Πηταράκης
Κοστούμια – Νίκη Ψυχογιού
Κατασκευή κομμώσεων – Κωνσταντίνος Κολιούσης
Σχεδιασμός μακιγιάζ – Όλγα Φάλει
Management & booking – Γάιδαρος Donkey Production
Τιμές εισιτηρίων:
Προπώληση: 13 €
Ταμείο: 17 €
Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333) ώρες 10.00 έως 17.00.
Πληροφορίες: 22310 43333 / 6936995142
ΑΚΟΛΟΥΘΗΣΤΕ ΤΟΥΣ PAGAN
WEBSITE || FACEBOOK || YOU TUBE
For privacy reasons YouTube needs your permission to be loaded.I Accept

Συναυλία - Δημήτρης Αϊβαλιώτης
2023-06-28 21:30 UTC
Την Τετάρτη 28 Ιουνίου ο Δημήτρης Αϊβαλιώτης έρχεται στον Τόπο Τεχνών «Χώρα» για μια παρεΐστικη βραδιά… για να σμίξουν οι καρδιές μας και να ενωθούν τα ακροδάχτυλά μας!

Τι να πρωτοπεί κανείς.
Τι να πρωτογράψει.
Με ρίζες από το όμορφο Αϊβαλί που ποτέ δεν ξεχνώ και συμπεριλαμβάνω στα προγράμματά μου με οποιονδήποτε τρόπο, υπόσχομαι φέτος άκρως παρεΐστικες βραδιές ντυμένες με λαϊκά, παραδοσιακά και ethnic κομμάτια.
Ο παρονομαστής είναι πάντα ο ίδιος.
Να σμίξουν οι ψυχοκαρδιές μας.
Να ανάψουν οι αναπτήρες μας.
Να ενωθούν τα ακροδάχτυλά μας.
5 singles ένα ολοκαίνουργιο άλμπουμ που κυκλοφόρησε πρόσφατα με εμφανίσεις στο Σταυρό του Νότου, σε συνδυασμό με γνωστές μελωδίες ανά τον κόσμο, θα μας συντροφεύουν φέτος στην διαδρομή μας.
Ένα νέο τραγούδι με τίτλο “Τα Ασήμαντα”
Μια νέα μπάντα με 4 υπέροχους μουσικούς.
Μαζί με μια τεράστια αγκαλιά χαμογελώντας , με μουσική πάντα διάθεση.
Σας περιμένουμε και υποσχόμαστε αυτό το καλοκαίρι να κάνουμε την τρέλα σας πραγματικότητα.
Όπως πρέπει..
Γιατί η τέχνη δεν πεθαίνει.
Απλά ενώνει.
Όλοι εμείς έχουμε στόχο την ψυχική συνύπαρξη ξανά, το ταξίδι στα εσώψυχά μας και το μουσικό σκίρτημα.

Τιμές εισιτηρίων:
Προπώληση: 8 €
Ταμείο: 10 €
Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333) ώρες 10.00 έως 17.00.
Πληροφορίες / κρατήσεις θέσεων: 22310 43333 / 22310 51075

Απόστολος Ρίζος “minimals plugged”
2023-06-30 21:30 UTC
Ο Απόστολος Ρίζος, ένας από τους ξεχωριστούς ερμηνευτές και τραγουδοποιούς της εποχής μας, ταξιδεύει φέτος με το νέο του μουσικό project “minimals plugged”.

Μια μουσική παράσταση που χαρακτηρίζεται από ένα πιο ηλεκτρικό ηχητικό περιβάλλον, πάντα με το συναίσθημα στην ερμηνεία και τη θεατρικότητα που διακρίνουν τον καλλιτέχνη.
Θα ακούσουμε αγαπημένα τραγούδια της προσωπικής δισκογραφίας του Απόστολου – όπως το «Τι να θυμηθώ» έως και τα νέα κομμάτια που ετοιμάζει για το άλμπουμ «Ασκήσεις Τρυφερότητας», μέσα από μια νέα προσέγγιση, βασισμένη στην ηλεκτρική του κιθάρα, τις λούπες και τα πετάλια του. Στοιχεία που σε συνδυασμό με την ιδιαίτερη φωνή του Απόστολου, δημιουργούν ένα εξαιρετικά ατμοσφαιρικό αποτέλεσμα.
Ένα live που συνομιλεί άλλοτε συνωμοτικά και άλλοτε ανατρεπτικά με το ρεμπέτικο, την παράδοση, το λαϊκό και τη ροκ μπαλάντα.
Ξεχωριστό στιγμιότυπο στην παράσταση, μια επιλογή τραγουδιών του Μάνου Λοΐζου, με αφορμή και την πρόσφατη κυκλοφορία του ψηφιακού album “Απόστολος Ρίζος – Σ’ ένα δωμάτιο με τον Μάνο Λοΐζο” (ΕΜΙ), από ζωντανές ηχογραφήσεις της ομώνυμης παράστασης του τραγουδοποιού, που ξεχώρισε τα προηγούμενα χρόνια.
Τιμές εισιτηρίων:
Προπώληση: 10 €
Ταμείο: 12 €
Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333) ώρες 10.00 έως 17.00.
Πληροφορίες: 22310 43333 / 22310 51075

Apostolos Rizos on YouTube:
«Τι να θυμηθώ»
For privacy reasons YouTube needs your permission to be loaded.I Accept

Apostolos Rizos Official Video Clips
Απόστολος Ρίζος official links:
YouTube Official Channel: https://www.youtube.com/ApostolosRizos
Facebook page: https://www.facebook.com/ApostolosRizosOfficialPage
Instagram: https://www.instagram.com/apostolosrizoslive
Website: www.apostolosrizos.gr

Απόστολος Ρίζος – Βιογραφικό:
Γεννήθηκε στην Λαμία το 1977. Έχει σπουδάσει Μηχανολόγος Μηχανικός στο Εθνικό Μετσόβιο Πολυτεχνείο. Οδηγήθηκε από πολύ μικρός στο δρόμο της μουσικής, εμπνευσμένος από τον κανταδόρο παππού του, που έπαιζε κιθάρα και φυσαρμόνικα. Από την ηλικία των 15 ετών έπαιζε σε μικρές μουσικές σκηνές και συμμετείχε σε συγκροτήματα ως τραγουδιστής και κιθαρίστας. Παράλληλα διεύρυνε τις μουσικές του γνώσεις παρακολουθώντας μαθήματα κιθάρας θεωρίας, αρμονίας με τους Βασίλη Σπυρόπουλο, Βασίλη Ρακόπουλο και φωνητικής με τους Νένη Ζάππα, Μίρκα Γεμεντζάκη, Κarin Meier, Χρόνη Αηδονίδη.
⦁ Σε ηλικία μόλις 19 χρονών τον άκουσε για πρώτη φορά ο Νίκος Ζούδιαρης στη μουσική σκηνή «Χαμάμ», δίπλα στον Γιώργο Ζήκα και τον Τάκη Μπουρμά και αργότερα τον επέλεξε ως ερμηνευτή του καινούργιου κύκλου τραγουδιών του με γενικό τίτλο «Ένας κύκνος κλαίει» (cd album,P+C 2000,Minos-EΜΙ).
⦁ Η ερμηνεία του στο “Τι να θυμηθώ” του Νίκου Ζούδιαρη, θεωρείται πλέον από τις κλασικές του έντεχνου ελληνικού τραγουδιού. Ένα χρόνο μετά η συνεργασία τους συνεχίστηκε με το cd single «Φυσαλίδα» (P+C 2001, Minos-EMI).
⦁ Το 2010 παρουσιάζει το πρώτο προσωπικό του album στο οποίο υπογράφει τους στίχους και τη μουσική, με τίτλο «Τι είδες που δεν είδα εγώ;»(Lyra).
⦁ To 2012, πραγματοποιεί ένα μουσικό concept παραστάσεων με θεματικό άξονα τη Γυναίκα. Τραγούδια γραμμένα για τη γυναίκα, τραγούδια γραμμένα από γυναίκες και τραγούδια που έχουν χαρακτηριστεί από κορυφαίες ερμηνεύτριες. Τον ίδιο χρόνο, (2012) συμμετέχει στο album «Σε τόπους που δεν ξέρω» του Γρηγόρη Πολύζου, σε παραγωγή Νίκου Ζούδιαρη.
⦁ Το καλοκαίρι του 2012, συμμετέχει στο εξαιρετικό αφιέρωμα στο Μάρκο Βαμβακάρη – «Μάρκος ο Φραγκοσυριανός» που παρουσιάστηκε στο Ηρώδειο και στο Φεστιβάλ Σάνη στη Χαλκιδική, με την υπογραφή της Λίνας Νικολακοπούλου. Το χειμώνα 2012-13, πραγματοποιεί στο Σταυρό του Νότου μια σειρά μουσικών παραστάσεων με τίτλο “Καρέ στης Ντάμας”, με καλεσμένες διακεκριμένες ελληνίδες δημιουργούς.
⦁ Την ίδια χρονιά, παρουσιάζει το μουσικό project “Στα στέκια της Πόλης” και παράλληλα συμμετέχει στη νέα δισκογραφική δουλειά του συνθέτη Χρυσόστομου Σταμούλη, με τη Μελίνα Κανά και τον Γεράσιμο Ανδρεάτο, με τίτλο “Αγάπη σ’ αγαπάω”. Το καλοκαίρι του 2013, παράλληλα με τις εμφανίσεις του “Στους κήπους της πόλης”, και τις προσωπικές του συναυλίες στην Αθήνα και την περιφέρεια, συμμετέχει στις μουσικές παραστάσεις με τίτλο «Χειρολαβές», της Λίνας Νικολακοπούλου.
⦁ Τον Ιούλιο του 2013, πραγματοποιεί στο Θέατρο Badminton μια παθιασμένη μουσική συνεύρεση με τον Γιάννη Κούτρα, και ερμηνεύει μαζί του, Νίκο Καββαδία. Τον Αύγουστο του 2013, συμμετέχει στο αφιέρωμα στο μεγάλο συνθέτη Μάνο Λοΐζο, που διοργάνωσε η Ιστορική Δημοτική Βιβλιοθήκη της Χίου «Κοραής». Το Χειμώνα του 2013-14, συναντιέται ξανά με τον Γιάννη Κούτρα, και παρουσιάζουν τη μουσική παράσταση «Όλο τον Κόσμο γύρισες», ερμηνεύοντας όλη τη μελοποιημένη ποίηση του Νίκου Καββαδία, στην Αθήνα και την περιφέρεια, καθιερώνοντας αυτό το μουσικό project στις καρδιές του κοινού.
⦁ Τον Οκτώβριο του 2013, παρουσιάζει με τον Χρήστο Πανοηλία (Λάγνη) τη hip-hop εκδοχή του «Παιδικό Τραγούδι» σε στίχους και μουσική Νίκου Κολλάρου .
⦁ Το καλοκαίρι του 2014, συμμετέχει στη μουσική παράσταση «Η Τετράς του Πειραιά» που επιμελήθηκε η Λίνα Νικολακοπούλου στο πλαίσιο του Φεστιβάλ Αθηνών & Επιδαύρου, προς τιμήν των τεσσάρων μεγάλων δημιουργών του ρεμπέτικου. Στα τέλη του 2014, δημιουργεί το μουσικό project ‘Minimals’ , σε συνεργασία με δεξιοτέχνες μουσικούς, με κορυφαία στιγμή την πρόσφατη παρουσίασή του (Αύγουστο 2015) στο ιστορικό Θέατρο Απόλλων στην Ερμούπολη της Σύρου
⦁ Στις αρχές του 2015 κυκλοφορεί το τραγούδι « Σ’ αυτή τη χώρα» σε στίχους της Τάμμυ Τσέκου, σε μουσική και ερμηνεία του Απόστολου Ρίζου και τον Οκτώβριο του ίδιου χρόνου, το digital single “Το ψάρι”. Τον χειμώνα του 2015 επιστρέφει στο Σταυρό του Νότου Club με τη μπάντα του για σειρά εμφανίσεων.
⦁ Τον Ιανουάριο του 2016 συμμετέχει στις παραστάσεις του Νίκου Ξυδάκη με τίτλο «Tα Λαθροδιάσημα». Την άνοιξη του ίδιου χρόνου, ολοκληρώνει το νέο του προσωπικό album , με τίτλο “6” με τραγούδια σε μουσική και στίχους δικούς του – εκτός από δύο, στα οποία τους στίχους έχει γράψει η Τάμμυ Τσέκου. Την παραγωγή υπογράφει ο Γιώργος Ανδρέου.
⦁ Την άνοιξη του 2017, κυκλοφορεί το νέο του προσωπικό album, με τίτλο “ΕΛΛΗΣ ΑΗ ΛΑΝΤ”, ένα ψηφιακό 45άρι με δύο τραγούδια. Στην Α’ πλευρά είναι το «Ντούρου-Ντούρου», μια διασκευή ενός παραδοσιακού τραγούδιου των Ελλήνων μεταναστών της Αμερικής (1932) και στη Β’ πλευρά το ποίημα του Γεώργιου Σουρή «Δυστυχία σου Ελλάς» (1896) σε μουσική του Απόστολου Ρίζου, βασισμένη σε παραδοσιακό πολίτικο μουσικό μοτίβο.
⦁ Από τον Δεκέμβρη του 2017 μέχρι σήμερα, παρουσιάζει την παράσταση-αφιέρωμα με τίτλο «Απόστολος Ρίζος – Σ΄ ένα δωμάτιο με τον Μάνο Λοΐζο» , ως φόρο τιμής στα τραγούδια του σπουδαίου συνθέτη, η οποία χαρακτηρίστηκε από κοινό και κριτικούς ως μια από τις καλύτερες μουσικές παραστάσεις της περιόδου.
⦁ Την άνοιξη του 2019 παρουσίασε στο κοινό τον προπομπό του νέου του album, ένα τραγούδι με τίτλο «Εγώ μαζί σου θέλω να ‘μαι», ενώ παράλληλα συμμετέχει ως συνθέτης ή ερμηνευτής σε album καταξιωμένων δημιουργών.
⦁ Το καλοκαίρι του 2019, εκτός των προσωπικών εμφανίσεών του, συμμετείχε στη συναυλία – αφιέρωμα στον Μάνο Ελευθερίου, «Αξέχαστη εκδρομή» (27/7, Σύρος, Πλατεία Μιαούλη) με την Ορχήστρα των Κυκλάδων, υπό την καλλιτεχνική επιμέλεια και διεύθυνση του Νίκου Κυπουργού, με τη συμμετοχή επίσης του Γιώργου Νταλάρα και της Νένας Μεντή.
⦁ Το Μάρτιο του 2020, κυκλοφόρησε το τραγούδι “Πέρα από τα γνώριμα” , το δεύτερο από τη συλλογή με τίτλο ‘Ασκήσεις Τρυφερότητας’, και στα τέλη του ίδιου χρόνου, το επόμενο τραγούδι του album, “Όπου θες να με πας”.
⦁ Τον Δεκέμβριο του 2021, παρουσίασε στο κοινό την επετειακή παράσταση «Τι να θυμηθώ |20+1 χρόνια» με τραγούδια από την προσωπική του δισκογραφία, και καλεσμένες ερμηνεύτριες τις: Ελένη Τσαλιγοπούλου, Νατάσσα Μποφίλιου, Μάρθα Φριντζήλα, Μαρία Παπαγεωργίου και Βιολέτα Ίκαρη.
⦁ Τον Φεβρουάριο του 2022, κυκλοφόρησε το τραγούδι «Το Θεριό» σε στίχους της Ελένης Ζιώγα και μουσική του Χρίστου Στυλιανού, που ακούστηκε σ την τηλεοπτική σειρά της ΕΡΤ1 «Αγάπη παράνομη» .
⦁ Τον Μάιο του 2022, συμμετείχε στη σειρά παραστάσεων-αφιέρωμα στον Μάνο Λοΐζο στο «Ολύμπια Δημοτικό Μουσικό Θέατρο Μαρία Κάλλας», με την Μαρία Φαραντούρη και τον Μίλτο Πασχαλίδη.
⦁ Τον Οκτώβριο του 2022, παρουσίασαν μαζί με την Μαργαρίτα Ζορμπαλά στο Θέατρο «Ακροπόλ» της Αθήνας την παράσταση «Με φάρο το φεγγάρι», αποκλειστικά με τραγούδια του Μάνου Λοΐζου, με αφορμή τα γενέθλια του σπουδαίου δημιουργού. Η παράσταση παρουσιάστηκε και τον Νοέμβριο στο Μέγαρο Μουσικής Θεσσαλονίκης και συνεχίζει να ταξιδεύει.
⦁ Τον Φεβρουάριο του 2023 κυκλοφόρησε το ψηφιακό album “Απόστολος Ρίζος – Σ’ ένα δωμάτιο με τον Μάνο Λοΐζο” (ΕΜΙ), από ζωντανές ηχογραφήσεις της ομώνυμης παράστασης του τραγουδοποιού, που ξεχώρισε τα προηγούμενα χρόνια. Συμμετέχουν φιλικά ο Βασίλης Παπακωνσταντίνου και η Ελένη Τσαλιγοπούλου.
⦁ Τον Μάρτιο του 2023 κυκλοφόρησε “ To νησί ” , ένα νέο τραγούδι σε στίχους και μουσική του Απόστολου Ρίζου και ερμηνεύτρια την Μαργαρίτα Ζορμπαλά.

***

«Ο Καραγκιόζης στο Ωδείο» από τον Θίασο Σκιών του Αλκιβιάδη Κωνσταντόπουλου
2023-07-03 20:30 UTC
Ο Αλκιβιάδης Κωνσταντόπουλος είναι γνωστός για την ικανότητά του να παίζει πολλά όργανα, τη συνεργασία του με καταξιωμένους καλλιτέχνες ως μουσικός, τραγουδιστής, τραγουδοποιός και ηθοποιός αλλά και το ανήσυχο πνεύμα του. Φέτος το Χειμώνα λοιπόν παίρνει θέση πίσω από τον μπερντέ και στήνει το δικό του Θίασο Σκιών με ένα εξίσου πληθωρικό και σαρωτικό λαϊκό ήρωα: Τον Καραγκιόζη!

Στην παράσταση: «Ο Καραγκιόζης στο Ωδείο», ο Καραγκιόζης καλείται να στήσει –τι άλλο;– ένα Ωδείο και ο Αλκιβιάδης βρίσκει την ευκαιρία να παρουσιάσει τα μουσικά όργανα μέσα από τους αγαπημένους ήρωες της λαϊκής μας παράδοσης με ζωντανή μουσική και φρέσκια ματιά. Ο μπάρμπα-Γιώργος, ο Μορφονιός, ο Νιόνιος, ο Σταύρακας και τα Κολλητήρια, όλοι θέλουν να συμμετέχουν και να διδάξουν κι αυτοί στο ασυνήθιστο αυτό Ωδείο καταλήγοντας να τραγουδάνε όλοι μαζί: παιδιά, γονείς και φιγούρες σαν μια παρέα.
Συντελεστές:
Αλκιβιάδης Κωνσταντόπουλος
Ζωντανή Μουσική: Οδυσσέας Κωνσταντόπουλος
Μουσική Επιμέλεια: Αλκιβιάδης Κωνσταντόπουλος
Φωτογραφίες: Αγγελική Κοκκοβέ
ΔΙΑΡΚΕΙΑ: 50′

Τιμές εισιτηρίων: 10 €
Προπώληση εισιτηρίων: viva.gr
Πληροφορίες: 22310 43333

Φίλιππος Πλιάτσικας - Βαγγέλης Γερμανός «Η Μοναξιά μου πάει στα Μπαράκια»
2023-07-06 21:30 UTC
Ο Φίλιππος Πλιάτσικας και ο Βαγγέλης Γερμανός στο 17ο Φεστιβάλ Οίτης με την μουσική παράσταση «Η Μοναξιά μου πάει στα Μπαράκια».

Δύο από τους πιο καταλυτικούς δημιουργούς της δεκαετίας του ‘80 και του ‘90 που εξακολουθούν να παράγουν και τα τραγούδια τους αναπνέουν ως σήμερα, συναντιούνται για πρώτη φορά στη σκηνή.
Από το «Μοναξιά μου όλα» στον «Κηπουρό» και από το «Έπαψες αγάπη να θυμίζεις» στο «Σε θέλω» αλλά και από τα «Ποιος έχει λόγο στην αγάπη» και «Γιατί» στον «Απόκληρο» και την «Κρουαζιέρα», ο Φίλιππος και ο Βαγγέλης θα παρουσιάσουν τραγούδια από την προσωπική τους δισκογραφία, σε μια μουσική συνάντηση που αναμένεται με πολύ ενδιαφέρον.
Μαζί τους θα είναι 4 σπουδαίοι μουσικοί: O Χάρης Μιχαηλίδης στην κιθάρα, o Νίκος Σάλτας στο πιάνο,o Άκης Αμπράζης στο μπάσο και ο Αλέκος Κούρτης στα τύμπανα. Υπεύθυνος ήχου είναι ο Νίκος Παπάς.

Τιμές εισιτηρίων:
Προπώληση: 13 €
Ταμείο: 15 €
Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333) ώρες 10.00 έως 17.00.
Πληροφορίες: 22310 43333 / 22310 51075

Δείτε βίντεο από την προηγούμενη εμφάνιση του Φίλιππου Πλιάτσικα και του Βαγγέλη Γερμανού στον Τόπο Τεχνών “Χώρα”:
For privacy reasons YouTube needs your permission to be loaded.I Accept

Γιορτή νέων Δημιουργών και Παραγωγών & Live με τον Στέλιο Τσουκιά - Είσοδος Ελεύθερη
2023-07-10 18:00 UTC
Η Γιορτή Νέων Δημιουργών και Παραγωγών που τόσο πολύ έχουμε όλοι αγαπήσει, δεν θα μπορούσε να λείπει και από το 17ο Φεστιβάλ Οίτης!

Απευθύνουμε και φέτος ένα κάλεσμα σε νέους παραγωγούς και δημιουργούς με τα προϊόντα και τις δημιουργίες τους για να γνωριστούμε, να δοκιμάσουμε, να εμπνευστούμε και να απολαύσουμε.

Περισσότερες πληροφορίες στο 22310 51075

Το βράδυ θα υποδεχθούμε τον Στέλιο Τσουκιά σε μια συναυλία με ελεύθερη είσοδο

Ώρα έναρξης: 21.30

Ο Στέλιος Τσουκιάς, με νέο δίσκο και full band, μετά από τις επιτυχημένες εμφανίσεις του τον Χειμώνα σε Αθήνα, Θεσσαλονίκη και Πάτρα, έρχεται τη Δευτέρα 10 Ιουλίου 2023 στον Τόπο Τεχνών «Χώρα» για μια μοναδική εμφάνιση, στήνοντας μια γιορτή με ηλεκτρισμό, με τραγούδια από τη σύγχρονη ελληνική σκηνή, με δικά του τραγούδια και με ήχους από την παράδοση, την αμερικάνικη folk και τα blues.
Η μουσική είναι τρόπος έκφρασης -ή και σωτηρίας για άλλους- και ο Στέλιος με την παρέα του, μας καλεί σε ένα live με στόχο να αγγίξει κάθε πτυχή της ζωής μας -σκληρής ή τρυφερής- συμπαρασύροντας σε έναν διονυσιασμό και μία γιορτή με εκπλήξεις, ακόμα και τον πιο διστακτικό ακροατή.

Mαζί του οι μουσικοί:
Γιάννης Καρυδογιάννης – ηλεκτρική κιθάρα
Στέφανος Χαμαλίδης – τρομπέτα
Πέτρος Σταμέλος – μπάσο
Γιώργος Μπαρμπέρης – τύμπανα

For privacy reasons YouTube needs your permission to be loaded.I Accept

Δείτε εδώ την εμφάνιση του Στέλιου Τσουκιά στην εκπομπή “Μουσικό Κουτί” με τον Νίκο Πορτοκάλογλου και τη Ρένα Μόρφη

Management: Formiggart
Follow Στέλιος Τσουκιάς
Facebook | Instagram | Spotify | Youtube
Επικοινωνία – Προβολή στα Media: Zuma COMMUNICATIONS | https://zumacom.gr/

Πασχάλης "The party goes on" - Special guest η Μπέσσυ Αργυράκη
2023-07-11 21:30 UTC
Ο Πασχάλης, ο αγαπημένος τραγουδιστής της νεολαίας, συνεχίζει και σήμερα το μακρύ ταξίδι της μουσικής του σταδιοδρομίας, με ένα πρόγραμμα – party – γεμάτο επιτυχίες από τις δεκαετίες 60′ 70′ 80′ και μέχρι σήμερα. Οι νέες γενιές τον ακολουθούν, τον αγαπούν και οι παλιές γενιές θυμούνται, συγκινούνται και διασκεδάζουν με τον τραγουδιστή φαινόμενο, που άφησε ανεξίτηλη την υπογραφή του στην μουσική βιομηχανία της χώρας μας.

Ο Πασχάλης σα να μην πέρασε μια μέρα και σήμερα συγκινεί και διασκεδάζει με την απαράμιλλη γοητεία του και την μουσική του. Το πρόγραμμα που παρουσιάζει, είναι ένα party με αγαπημένα τραγούδια από τους Olympians μέχρι σήμερα. “Ο τρόπος”, το “Σχολείο”, ο “Αλέξης”, το “Μπαράκι”, “Παραδώσου λοιπόν”, “Αν μια μέρα σε χάσω”, Μάθημα σολφέζ”, “Είσαι το ταίρι μου” κ.α. είναι τραγούδια που απογειώνουν τα live του. Συνθέτης και στιχουργός πολλών επιτυχιών των Olympians, ο Πασχάλης ξεδίπλωσε από πολύ νωρίς το ταλέντο του. Η απλότητα και η ανεπιτήδευτη ερμηνεία του, έβαλε τις βάσεις για την εξέλιξη των Ελληνικών στίχων στην pop και αργότερα στη rock μουσική.
Μαζί του σαν special Guest θα είναι και η Μπέσσυ Αργυράκη.
Η Μπέσσυ, γεμάτη ζωντάνια, χαμόγελο, μεγάλη καρδιά και με μια φωνή που δεν σταματάει πουθενά, έχει καταφέρει δεκαετίες τώρα να κρατά μια ξεχωριστή θέση στις καρδιές μας. «Μια θάλασσα γαλάζια», «Κορμί κι αλάτι», «Αθήνα μάνα μου», «Μεγάλη στιγμή», «Μάθημα σολφέζ» Ο Δίσκος της στην Ιαπωνία, πουλάει 2.500.000 αντίτυπα, όταν το 1981 εκπροσωπώντας την χώρα μας αποσπά το β βραβείο. Στις Κάννες την ίδια χρονιά της απονέμουν ειδικό βραβείο ως την πιο πολυβραβευμένη τραγουδίστρια της Ευρώπης. Η Φωνή της μας ταξιδεύει εκτός από τις δικές της επιτυχίες και σε άλλες απρόβλεπτες επιλογές!! Η αιώνια έφηβη, η τραγουδίστρια της χαράς αλλά και της ποιότητας θα είναι κοντά μας και με τον Πασχάλη σας υπόσχονται μια υπέροχη βραδυά.
Τιμές εισιτηρίων:
Προπώληση: 13 €
Ταμείο: 15 €
Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333) ώρες 10.00 έως 17.00.
Πληροφορίες: 22310 43333 / 22310 51075

"ΖΩΝΤΑΝΟΙ ΜΟΥΣΙΚΟΙ... στα Μεσαία" μουσικό-θεατρική παράσταση του Άκη Δαβανέλλου με καλεσμένο τον Γεράσιμο Ανδρεάτο
2023-07-12 21:30 UTC
Την Τετάρτη 12 Ιουλίου, ο Άκης Δαβανέλλος μάς παρουσιάζει τη νέα του μουσικό-θεατρική παράσταση “ΖΩΝΤΑΝΟΙ ΜΟΥΣΙΚΟΙ… στα Μεσαία”.

Μια ζωντανή, ραδιοφωνική διαδρομή στα ποιοτικά ελαφρό-λαϊκά της δεκαετίας του ’70 με κορυφαίους μουσικής της πόλης μας και καλεσμένο τον Γεράσιμο Ανδρεάτο.
Λίγα λόγια για την παράσταση:
Βρισκόμαστε στις 31/12/1979… αλλαγή του χρόνου και της δεκαετίας. Στο ραδιοφωνικό ‘STUDIO-ΧΩΡΑ’ η ραδιοφωνική παραγωγός ξεκινά την εβδομαδιαία εκπομπή της με τίτλο ‘ΖΩΝΤΑΝΟΙ ΜΟΥΣΙΚΟΙ … στα μεσαία’.
Η εκπομπή φιλοξενεί ζωντανά την οκταμελή ορχήστρα μας και η παραγωγός θα συνδυάσει κωμικά, τηλεοπτικά, κοινωνικά, πολιτικά κ.α. γεγονότα της δεκαετίας 1970-1980 με τραγούδια που δε ξέχασε ποτέ κανείς.
Είμαστε σίγουροι πως θα γίνουμε μια μεγάλη παρέα και θα τα τραγουδήσετε μαζί μας. Ελάτε να αναπολήσουμε, να γελάσουμε, να δακρύσουμε, να ταξιδέψουμε… γιατί… στην Τέχνη και στο όνειρο όλα είναι δυνατά!
Ενδεικτικά τραγούδια: Παραμυθάκι μου, Χάντρα στο κομπολόι σου, Παποράκι, Παραπονεμένα λόγια, Νύχτα στάσου, Εγνατίας 406, Στα χρόνια της υπομονής, Τι γλυκό να σ’ αγαπούν και πολλά αγαπημένα τραγούδια ακόμη.
ΣΥΜΜΕΤΟΧΕΣ
Αγραφιώτης Γρηγόρης – Μπάσο
Βορρίση Βάσια – Ηθοποιός
Δαβανέλλος Άκης – Κιθάρα
Καραγιώργος Δημήτρης – Κρουστά
Κατσίβελος Στέλιος – Μπουζούκι
Κελεπούρη Λεμονιά – Πιάνο / ακορντεόν
Κουβέλη Φαίδρα – Τραγούδι
Κουλός Ντίνος – Τραγούδι
Concept, κείμενα & επιμέλεια: Άκης Δαβανέλλος
Καλεσμένος μας ο Γεράσιμος Ανδρεάτος.

Τιμές εισιτηρίων:
Προπώληση: 10 €
Ταμείο: 12 €
Προπώληση εισιτηρίων:

Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333) ώρες 10.00 έως 17.00.
“Βιβλιοαγορά Μπέτσης” (Κολοκοτρώνη 16)

Πληροφορίες: 22310 43333 / 22310 51075

Θέατρο: «Το Ημερολόγιο Μιας Τρελής» με τη Φωτεινή Φιλοσόφου
2023-07-17 21:30 UTC
“Το Ημερολόγιο μιας Τρελής” του Νικολάι Γκόγκολ σε διασκευή/δραματουργική επεξεργασία Στέφανου Νικολαΐδη και σκηνοθεσία Γιάννη Νικολαΐδη, με τη Φωτεινή Φιλοσόφου στο ρόλο της Αυξεντίας έρχεται στον Τόπο Τεχνών “Χώρα” την Δευτέρα 17 Ιουλίου 2023

Η ‘τρέλα’ ως σπάραγμα σε μια τοξική και βαθύτατα άρρωστη κοινωνία γεμάτη ρατσισμό.
Βασισμένο στον ομώνυμο θρυλικό θεατρικό μονόλογο του Νικολάι Γκόγκολ και με φόντο την Αθήνα του 2023, το έργο μεταφέρεται από την τσαρική Ρωσία του 19ου αιώνα, στη σκληρή πραγματικότητα της σύγχρονης ομοφοβικής και σεξιστικής κοινωνίας μας, σε μια παράσταση που θέλει να μιλήσει για τους ανθρώπους που αυτή η κοινωνία έχει τοποθετήσει στο περιθώριο.
Ο χαμηλόμισθος υπάλληλος του πρωτότυπου έργου του Γκόγκολ εδώ έχει μετατραπεί σε μια φτωχή γυναίκα γύρω στα 50, στην οποία αποδόθηκε το ανδρικό φύλο κατά τη γέννησή της.
Νιώθοντας ως παράσιτο της ίδιας της ζωής, καθηλωμένη στον πάτο και αναγκασμένη να βλέπει ανήμπορη το τέρας ονόματι κοινωνία να τη μαστιγώνει, είτε μέσα από την κακοποιητική συμπεριφορά των γονιών της, είτε μέσα από τη χλεύη των ανωτέρων της στο Υπουργείο που δουλεύει, είτε μέσα από το άγριο bullying των απλών και καθημερινών ανθρώπων που την περιτριγυρίζουν, η ηρωίδα κάθεται και γράφει.

Ανοίγει με γενναιότητα τις σελίδες του ημερολογίου της, αφηγείται την ιστορία της, ερωτεύεται, παραληρεί, χορεύει, τραγουδά, ονειρεύεται, ελπίζει, απογοητεύεται, σκιαγραφώντας έναν κόσμο γεμάτο ανισότητες και ρατσισμό.
«Το Ημερολόγιο ενός Τρελού» μετατρέπεται σε «Ημερολόγιο Μιας Τρελής»
και ξαναγράφει τις σοκαριστικές σελίδες του θρυλικού μονολόγου
του Νικολάι Γκόγκολ, σε μια queer edition που θα συζητηθεί.

Διότι ο κόσμος είναι πολύ πιο όμορφος όταν αποδεχόμαστε τον εαυτό μας, αλλά και τους γύρω μας για αυτό που είναι πραγματικά.

Το ρόλο της Αυξεντίας ερμηνεύει η Φωτεινή Φιλοσόφου

Συντελεστές
Συγγραφέας: Νικολάι Γκόγκολ
Διασκευή/Δραματουργική επεξεργασία: Στέφανος Νικολαΐδης
Σκηνοθεσία: Γιάννης Νικολαΐδης
Σκηνικά/Κοστούμια: Όλγα Σχοινά
Μουσική επιμέλεια: Στέφανος Νικολαΐδης
Φωτισμοί: Γιάννης Νικολαϊδης
Φωτογραφίες: Γιάννης Ανδρουλάκης
Promo Trailer: Αντώνης Μανδρανής
Βοηθός Σκηνοθέτη: Σπύρος Κωνσταντούλας
Hairstyling & Makeup artists: Soul Rockers Makeup

Τιμές εισιτηρίων:
Προπώληση: 12 €
Ταμείο: 14 €
Πληροφορίες / κρατήσεις θέσεων τηλεφωνικά: 22310 43333 / 6983799617

Μικρές Περιπλανήσεις - Γιώργος Μιχαήλ & Δημήτρης Βαβλιάρας
2023-07-19 21:30 (Europe/Moscow)
Μια παρέα, όπως τους αρέσει ακόμη και σήμερα να αυτοσυστήνονται. Μια παρέα που της αρέσει να κάνει μικρά και φαινομενικά άσκοπα τριγυρίσματα στους δρόμους του ελληνικού τραγουδιού. Μαζί τους οι Κοζανίτες τραγουδοποιοί Γιώργος Μιχαήλ και Δημήτρης Βαβλιάρας.

Όπως τότε! Το 1985, όταν βρέθηκαν ο Νίκος Αρμπιλιάς, ο Χρήστος Γαμβρέλλης, η Σταυρούλα Παπαηλία, ο Λεωνίδας Κουλίτσης, η Ελένη Κολετζάκη και ο Μάνθος Αρμπελιάς.
Με συνοδεία το μπουζούκι, το μαντολίνο, την κιθάρα, το ακορντεόν και το τουμπελέκι διασκέδαζαν, αλλά έγραφαν και τραγούδια.
Πρωτόλεια στην αρχή, που μέστωσαν όμως και απόκτησαν τη γεωμετρία μιας ολοκληρωμένης δουλειάς.
Έτσι, όταν ο τότε δ/ντής του Δημοτικού Ραδιοφώνου Κω, Θανάσης Καραναστάσης, τους έφερε σε επαφή με το Νίκο Παπάζογλου, η παρέα ήταν έτοιμη.
Τα τραγούδια, τους στίχους των οποίων είχαν γράψει οι ίδιοι αλλά και ο φίλος τους Στέργος Παπαποστόλου άρεσαν στον Παπάζογλου, ο οποίος έμελλε να γίνει ο μέντοράς τους.
Η Πνευματική Εστία γίνεται ο χώρος ηχογράφησης των δύο πρώτων τους δίσκων, « Μικρές Περιπλανήσεις» το 1992 και « Άγονη γραμμή» το 1994, η παρέα από την Κω γίνεται γνωστή στο πανελλήνιο μέσω των ερτζιανών και τα καλέσματα για εμφανίσεις έρχονται από παντού.
Αθήνα, Θεσσαλονίκη, Πάτρα, Καλαμάτα, Κομοτηνή, Ηράκλειο, Χανιά, Σάμος, Ρόδος, Σύμη, Νίσυρος, αγκαλιάζουν τον ήχο και το λόγο των «Μικρών Περιπλανήσεων», που σθεναρά επιμένουν να δηλώνουν ερασιτέχνες.
Ακολουθεί τρίτη δισκογραφική δουλειά το 1996 με τις «Ημέρες Απραξίας» και σιγά-σιγά η παρέα μεγαλώνει με την είσοδο ενός ακόμη φίλου, του Γιάννη Παπαστεργίου, που το 2000, αποτυπώνει τον ήχο του βιολιού του στην επόμενη δουλειά τους, τους «Κλέφτες του χρόνου».
Και στους δύο αυτούς δίσκους ο σχεδιασμός του εξώφυλλου και του ένθετου έγινε από τον Κώο ζωγράφο και φίλο της παρέας, Πέτρο Χατζηπέτρο.
Τον Μάρτιο του 2006 μπαίνουν για πρώτη φορά στο studio «Αγροτικόν» του Νίκου Παπάζογλου στη Θεσσαλονίκη και ηχογραφούν το « Και με οδηγό μου ένα παιδί»
Στην ηχογράφηση αυτή συμμετέχουν δύο ακόμα φίλοι, που έρχονται να συνδράμουν με την παρουσία, το κόντρα μπάσο και το μπουζούκι τους στην αρμονία της παρέας: Ο Παναγιώτης Κουτσούρας και ο Γιάννης Κολοβός.
…Και δεν είναι οι μόνοι. Ο Στέργιος Πολύζος, ο Γιώργος Χαρτοφίλης, η Ελευθερία Πρωτόγερου, ο Γιώργος Χάκας, ο Μάριος Λεοντίδης, ο Νίκος Χουλιαράς….. καταθέτουν με στίχους την ψυχή τους και μπολιάζουν με τη σκέψη τους την παρέα.
Οι «Μικρές Περιπλανήσεις» μεγαλώνουν…
Τέλη Αυγούστου του 2012 «εγκαινιάζουν» το «Νησιωτικόν», το σπίτι του Νίκου Παπάζογλου στη Νίσυρο που λειτουργεί και ως studio. Εκεί καθισμένοι όπως πάντα γύρω σ’ ένα δωμάτιο και με ηχολήπτες τον Χρήστο Μέγα και τον Γιάννη Αμπατζόγλου (παλιοί δικοί του και αυτοί), ηχογραφούν τα «Άστρα Που Ψιχαλίζουν Φως».
Πιο πρόσφατη δημιουργία τους, σε παραγωγή της Barbara Wiliams και του Νίκου Χατζηνικολάου, είναι η «Βαρύτητα», που ηχογράφησαν τον Αύγουστο του 2021 στο θέατρο «Σφαγείο» στην Κω με ηχολήπτη και πάλι τον Χρήστο Μέγα. Ο Περικλής Ντόβας και ο Στέφανος Χατζηνικολάου στολίζουν με το ούτι και τον μπαγλαμά τους από ένα τραγούδι, ενώ φωτογραφία του εξώφυλλου ανήκει στη Marie Pierre Amalvy.
Αξίζει ακόμα να επισημάνει κάποιος:

Τις εμφανίσεις τους σε μουσικές σκηνές όπως οι «Γραμμές», το «Μετρό», η «Σφεντόνα», η «Αίγλη», η «Ζώγια»….,
τη συμμετοχή τους στο πρόγραμμα «Θράκη – Αιγαίο – Κύπρος» στις Σάπες όπου εκπροσώπησαν το Αιγαίο,
τη διπλή παρουσία τους στις εκδηλώσεις στο Πεδίο του Άρεως στη Διεθνή Έκθεση Βιβλίου,
την εμφάνισή τους στο Θέατρο Βράχων «Μελίνα Μερκούρη»,
το αφιέρωμα που έκανε η ΕΤ1 στις «Μικρές Περιπλανήσεις» για την εκπομπή «Πρόσωπα στο τραγούδι»,
την τετραπλή (Δημαρχείο Ρέντη, Αγία Παρασκευή, Σφεντόνα, Θέατρο Χώρα) εμφάνισή τους στις συναυλίες της ΕΡΑ 5, που μεταδιδόταν δορυφορικά σ’ ολόκληρη τη γη,
τη συνέντευξη και μουσική επένδυση σε δορυφορική εκπομπή πολιτιστικού περιεχομένου της Αυστριακής τηλεόρασης,
τη συμμετοχή τους στις ηχογραφήσεις της «Παιδικής Χορωδίας του Δήμου Ηρακλειδών Κω» και της Χορωδίας του 2ου Δημοτικού της Κω.

Μαζί τους σε αυτή την καλοκαιρινή περιπλάνηση οι Κοζανίτες τραγουδοποιοί Γιώργος Μιχαήλ και Δημήτρης Βαβλιάρας:

Με αφετηρία το σύγχρονο έντεχνο τραγούδι θα μας ταξιδέψουν στα μονοπάτια της παράδοσης και των λαϊκών ακουσμάτων. Στο πρόγραμμά τους περιλαμβάνονται τραγούδια από την προσωπική τους δισκογραφία καθώς και άλλα αγαπημένων καλλιτεχνών. Τραγούδια «παραδοσιακά εντέχνως ενδεδυμένα» όπως συνηθίζει να λέει ο Γιώργος Μιχαήλ.
Ο Γιώργος Μιχαήλ ερμήνευσε με μοναδικό τρόπο κομμάτια του Θανάση Παπακωνσταντίνου, στον δίσκο «Αγία Νοσταλγία» («Στις χαραυγές ξεχνιέμαι», «Τρία ρουμπαγιάτ» κ.α.). Έχει στο ενεργητικό του έναν προσωπικό δίσκο, με τίτλο «Της γης ο μουσαφίρης», που κυκλοφόρησε με αντισυμβατικό τρόπο, χέρι-χέρι.
Ο Δημήτρης Βαβλιάρας μας συστήθηκε το 2013, με την δισκογραφική δουλειά «Πάλι βρέχει», που κυκλοφορεί από την Polytropon. Ο Βασίλης Σκουλάς έδωσε έντονο κρητικό χρώμα σε έξι τραγούδια του δίσκου. Ο Αργύρης Μπακιρτζής ανέδειξε την αμεσότητα των στίχων, σε δύο τραγούδια. Ο Μανώλης Χατζημανώλης και ο Γιώργος Κοντορικός, ερμήνευσαν μοναδικά τα υπόλοιπα τέσσερα τραγούδια του δίσκου. Συνεργάστηκε επίσης με τους Ανωγειανούς καλλιτέχνες Γιώργη Φασουλά και Κώστα Καλλέργη κυκλοφόρντας 2 τραγούδια και ετοιμάζουν κάποια ακόμη.
Οι δυο καλλιτέχνες έβγαλαν από κοινού ένα δίσκο (Ατέρμων) και ετοιμάζουν και τον δεύτερο που θα κυκλοφορήσει σύντομα.
Συνοδοιπόροι μαζί τους οι Περιπατητές Βυθού (Ταχείας καταδύσεως)
Φώτης Κακαβέλης: μπάσο
Γιάννης Παπαστεργίου: βιολί
Ζήσης Φτάκας: λαούτο
Στέλιος Μπούκος: κρουστά

Τιμές εισιτηρίων:
Προπώληση: 12 €
Ταμείο: 15 €

Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333) ώρες 10.00 έως 17.00.
Πληροφορίες: 22310 43333 / 22310 51075

For privacy reasons YouTube needs your permission to be loaded.I Accept

ΓΙΑΝΝΗΣ ΚΟΛΟΒΟΣ

ΓΙΑΝΝΗΣ ΠΑΠΑΣΤΕΡΓΙΟΥ

ΜΑΝΘΟΣ ΑΡΜΠΕΛΙΑΣ

ΝΙΙΚΟΣ ΑΡΜΠΙΛΙΑΣ

ΧΡΗΣΤΟΣ ΓΑΜΒΡΕΛΛΗΣ

Παιδικό Θέατρο - Το Πάρτι της Πέππα
2023-07-20 20:30 (Europe/Moscow)
Σήμερα είναι μία μέρα γιορτή! Είναι τα γενέθλια της Πέππα!

Η παρέα της Πέππα επιστρέφει στη νέα επίσημη διαδραστική θεατρική παράσταση με ολοκαίνουρια ανασχεδιασμένα κοστούμια και σκηνικά σε μία νέα ιστορία με 12 χαρακτήρες μασκότ από την πασίγνωστη τηλεοπτική σειρά της Entertainment One.
Συμμετέχουν οι χαρακτήρες: Πέππα Γουρουνάκι, Τζωρτζ, Μαμά Γουρουνίτσα, Μπαμπάς Γουρουνάκης, Γιαγιά Γουρουνίτσα, Παππούς Γουρουνάκης, Μαντάμ Γαζέλλα, Σούζυ Προβατίνα, Πέντρο Πόνυ, Ρεβέκκα Κουνέλη, Ρίτσαρντ Κουνέλης κι ο Έντμοντ Ελέφαντας!

Η ιστορία
Σήμερα είναι μία μέρα γιορτή! Είναι τα γενέθλια της Πέππα!
Η μέρα ξεκινάει στο σχολείο όπου η Μαντάμ Γαζέλα με την κιθάρα της εύχεται χρόνια πολλά στην Πέππα με ένα τραγούδι. Οι φίλοι της Πέππα της εύχονται χρόνια πολλά και όλοι μαζί παίζουν κουτσό μαθαίνοντας τους αριθμούς. Η Πέππα περιμένει πως και πως να σβήσει τα κεράκια στην τούρτα της και θυμάται την ημέρα των γενεθλίων του Τζωρτζ που είχε περάσει τέλεια με τον Μπαμπά, τη Μαμά και τους φίλους του αδελφού της, τον Ρίτσαρντ Κουνέλη και τον Έντμοντ Ελέφαντα στο Πάρκο των Δεινόσαυρων.
Η Πέππα θα χαρεί ακόμα πιο πολύ γιατί θα συνεχίσει τη μέρα της στο σπίτι του Παππού και της Γιαγιάς Γουρουνίτσας. Εκεί , η Πέππα κι ο Τζωρτζ θα ταΐσουν τις κοτούλες της Γιαγιάς, θα παίξουν σπαζοκεφαλιές με τον Παππού και θα τραγουδήσουν πολλά τραγούδια. Η Πέππα δεν έχει σβήσει ακόμα τα κεράκια στην τούρτα της, κι αρχίζει να ανησυχεί. Στο σπίτι της Γιαγιάς και του Παππού, εμφανίζεται η Μαμά Γουρουνίτσα για να πάρει τον Τζωρτζ και την Πέππα και να επιστρέψουν στο σπίτι τους, όπου ο Μπαμπάς Γουρουνάκης έχει οργανώσει ένα πάρτι για την Πέππα!
Ένα πάρτι έκπληξη! Όλα τα παιδιά στο θέατρο με τους φίλους και την οικογένεια της Πέππα θα φωνάξουν δυνατά «Πάρτι, Πέππα»!

Σχετικά με την παράσταση
Διάρκεια:
1 ώρα και 15 λεπτά με το διάλειμμα 10 λεπτών.
Μετά την παράσταση για τις φωτογραφίες με τους χαρακτήρες επιπλέον 30-40 λεπτά.
Η παράσταση είναι μία διασκεδαστική διαδραστική περιπέτεια χωρισμένη σε 4 εκπαιδευτικές ενότητες:

Σχολείο Μαντάμ Γαζέλλα, παίζω και μαθαίνω αριθμούς
Πάρκο των Δεινόσαυρων, μαθαίνω χρώματα και δεινόσαυρους
Σπίτι Γιαγιάς και Παππού Γουρουνάκη, μαθαίνω φρούτα και λαχανικά με σπαζοκεφαλιές
Πάρτυ έκπληξη στο σπίτι της οικογένειας Γουρουνάκη, μουσικοκινητικό παιχνίδι

Πληροφορίες για εισιτήρια viva.gr
Τιμή προσφορά σε προπώληση: 13 ευρώ (Εισιτήρια πληρώνουν ενήλικες και παιδιά από 1,5 έτους)
Γενική είσοδος στο ταμείο: 15 ευρώ (Εισιτήρια πληρώνουν ενήλικες και παιδιά από 1,5 έτους)
Αν θέλετε να συμμετέχετε στη φωτογράφιση / αυτόγραφο (Meet and Greet) παρακαλούμε προμηθευτείτε περιορισμένο αριθμό εισιτηρίων αξίας 5 ευρώ / παιδί.
ΠΡΟΣΟΧΗ: ΤΑ ΕΙΣΙΤΗΡΙΑ ΑΠΟ 5 ΕΥΡΩ ΑΝΑΦΕΡΟΝΤΑΙ ΣΤΟ ΕΠΙΠΛΕΟΝ ΕΙΣΙΤΗΡΙΟ ΓΙΑ ΝΑ ΣΥΜΜΕΤΕΧΕΤΕ ΣΤΗ ΦΩΤΟΓΡΑΦΙΣΗ / ΑΥΤΟΓΡΑΦΟ.
Εισιτήρια Φωτό Αυτόγραφο (Meet & Greet): Αμέσως μετά την παράσταση, μπορείτε να συμμετέχετε στο Meet & Greet event, για να βγείτε φωτογραφίες (*) με την οικογένεια Γουρουνάκη και να πάρετε αυτόγραφο απο την Πέππα. Όσοι ανεβαίνουν στη σκηνή θα πρέπει να έχουν εισιτήριο με ένδειξη Φωτό Αυτόγραφο – Meet and Greet.
(*) Φωτογραφίες βγαίνετε πάνω στη σκηνή με τους χαρακτήρες της παράστασης στα σκηνικά με τα φώτα του θεάτρου, με δικό σας μέσο (κινητό ή φωτ/κή μηχανή).
Για κρατήσεις GROUP άνω των 20 ατόμων, παρακαλούμε στείλτε mail στο tickets@underdogent.com

Προπώληση εισιτηρίων και στα Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333) ώρες 10.00 έως 17.00.
Πληροφορίες: 22310 43333 / 22310 51075

For privacy reasons YouTube needs your permission to be loaded.I Accept

"Βουρκόλακας" του Αργύρη Εφταλιώτη από τη θεατρική ομάδα "Αυτή κι Αυτοί"
2023-07-20 21:30 UTC
Μάνα με τους εννιά σου γιούς και με τη μια σου κόρη
Τη κόρη τη μονάκριβη, τη πολυαγαπημένη…..

Το Έργο:
Η Δέσπω ζει με τους εννιά γιους και τη μικρότερή της κόρη σε κάποιο χωριό της ορεινής Ελλάδας. Η Αρετή, κόρη της Δέσπως, σε ηλικία γάμου πολιορκείται από το Στεφανή, έναν νεαρό του χωριού ταπεινής καταγωγής. Ο Κωνσταντής, ο μεγαλύτερος από τους γιους, έχει διαφορετικά σχέδια και θέλει να παντρέψει την αδερφή του με έναν πλούσιο έμπορο από τη Βαβυλώνα. Ο Κωνσταντής έρχεται σε σύγκρουση με τη μητέρα του η οποία δε θέλει να αποχωριστεί τη μοναχοκόρη της και βάζει τον πρωτότοκό της να της ορκιστεί ότι αν συμβεί κάποιο κακό θα τη φέρει πίσω με κάθε κόστος….
«Ο Βουρκόλακας», το μοναδικό θεατρικό έργο του Αργύρη Εφταλιώτη (1900), αποτελεί ένα κείμενο βαθιά εμπνευσμένο από τον πλούτο των δημοτικών τραγουδιών, το οποίο αποτυπώνεται σε μια σύγχρονη διασκευή που συνδιαλέγεται με τη λαϊκή παράδοση αλλά αγγίζει το σήμερα.
Τα όνειρα, οι προλήψεις και η λαϊκή σοφία εκτυλίσσονται μέσα από ένα μουσικό παραμύθι που ζωντανεύουν οι ηθοποιοί επί σκηνής σκιαγραφώντας την κοινωνική δομή, την πατριαρχική κοινωνία και το ρόλο της γυναίκας στον οικογενειακό ιστό. Μέσα από τον καταιγιστικό ρυθμό, το θεατρικό παιχνίδι και τις διαρκείς εναλλαγές συναισθημάτων, ο θεατής εμπλέκεται στην εξέλιξη των δράσεων ενώ παράλληλα ενεργοποιούνται αισθήσεις και μνήμες από μια ιστορία που μοιάζει παλιά αλλά παραμένει μια βαθιά προσωπική ανάμνηση.

Λίγα λόγια για την Ομάδα:
Η ομάδα Αυτή κι Αυτοί αποτελείται από τους Ελένη Αληφραγκή, Σπύρο Αναστασίνη, Τάσο Χαλά και Αντρέα Ψύλλια, τρεις ηθοποιούς και μία μουσικό. Συστήθηκαν για πρώτη φορά στο κοινό το 2017 στα Duet Festival (2017) και Bob Theater Festival (2018) με κομμάτι του ίδιου έργου. Στη συνέχεια παρουσίασαν ολόκληρο το έργο «Βουρκόλακας» για δύο σεζόν. Το 2022 παρουσίασαν το «Ζητιάνο» του Αντρέα Καρκαβίτσα και το 2023 το «Την Κυριακή έχουμε γάμο» του Γιάννη Ξανθούλη.

Συντελεστές:
Κείμενο: Αργύρης Εφταλιώτης
Διασκευή-Σκηνοθεσία: Αυτή κι Αυτοί
Σύνθεση Πρωτότυπης Μουσικής: Ελένη Αληφραγκή
Φωτισμοί: Γιάννης Καραλιάς
Φωτογραφίες: Αρίστος Ρούσσης
Παίζουν: Ελένη Αληφραγκή, Τάσος Χαλάς, Αντρέας Ψύλλιας
Διάρκεια παράστασης: 60 λεπτά

Τιμές εισιτηρίων:
Προπώληση: 10 €
Ταμείο: 12 €

Πληροφορίες / κρατήσεις θέσεων τηλεφωνικά: 22310 43333 / 22310 51075 / 6947848028

«Όποιος θέλει να χωρίσει... να σηκώσει το χέρι του!» του Γιώργου Καπουτζίδη
2023-07-24 21:30 UTC
Η θρυλική παράσταση
του ΓΙΩΡΓΟΥ ΚΑΠΟΥΤΖΙΔΗ
τώρα σε όλη την Ελλάδα!!!

Στο ρόλο της μαμάς
η ΚΑΤΙΑΝΑ ΜΠΑΛΑΝΙΚΑ

ΠΡΟΠΩΛΗΣΗ: Κλείστε το εισιτήριό σας ΕΔΩ

Μετά την απόλυτη sold–out επιτυχία σε Αθήνα και Θεσσαλονίκη, η παράσταση-φαινόμενο, «Όποιος θέλει να χωρίσει… να σηκώσει το χέρι του!», του Γιώργου Καπουτζίδη, με την Κατιάνα Μπαλανίκα και έναν νεανικό θίασο ταλαντούχων ηθοποιών επανέρχεται και περιοδεύει σε ολόκληρη τη χώρα για να μας χαρίσει και πάλι το γέλιο και την αισιοδοξία!
Το πρώτο θεατρικό έργο του Γιώργου Καπουτζίδη, που απέσπασε διθυραμβικές κριτικές και κέρδισε την αγάπη του κόσμου από την πρώτη κιόλας παράσταση, συνεχίζει την επιτυχημένη πορεία του, αναδεικνύοντας μοναδικά τους προβληματισμούς και τα κοινωνικά ζητήματα, που μόνο ο Γιώργος Καπουτζίδης ξέρει να θίγει τόσο εύστοχα.

Η μοναδική και αγαπημένη του κοινού Κατιάνα Μπαλανίκα συναντά και πάλι τους Μαριλού Κατσαφάδου, Ανθή Σαββάκη, Ευθύμη Γεωργόπουλο και Αποστόλη Ψαρρό – μέλη του θιάσου της πρώτης παράστασης – και μαζί με τις νέες προσθήκες στην ομάδα, Ηρώ Πεκτέση, Γιώργο Ξούλο, Μάριο Δερβιτσιώτη, έρχονται για να μεταδώσουν το γέλιο, τη ζωντάνια και την ευαισθησία του Γιώργου Καπουτζίδη, σε ολόκληρη την Ελλάδα!
Έτσι, αυτό το καλοκαίρι φέρνει έρωτες, απιστίες, ανατροπές, αποκαλύψεις και πολύ γέλιο στην καλοκαιρινή περιοδεία του «Όποιος θέλει να χωρίσει… να σηκώσει το χέρι του!»
Ένας ανομολόγητος έρωτας που κρατάει είκοσι χρόνια.
Ένας γάμος που διαλύεται από μία απιστία.
Κι ένας άλλος που αναβάλλεται επ’ αόριστον,
αλλά κανείς δεν τολμά να το πει στον γαμπρό.
Ένας πρώην, ένας νυν, αναρίθμητα ραντεβού μέσω ίντερνετ
κι ένα σπίτι που όσο περνά η ώρα… πλημμυρίζει. Κυριολεκτικά.
Και πριν βουλιάξουν οριστικά, θα πρέπει να πούνε την αλήθεια. Όλοι σε όλους.
Η συνέχεια επί σκηνής…
For privacy reasons YouTube needs your permission to be loaded.I Accept

ΕΓΡΑΨΑΝ ΓΙΑ ΤΗΝ ΠΑΡΑΣΤΑΣΗ
[…] Ο Γιώργος Καπουτζίδης στο πρώτο του θεατρικό έργο πιάνει το νήμα από εκεί που το έχουν αφήσει οι προκάτοχοι του. Αποτελεί κρίκο στην αλυσίδα των Ελλήνων κωμωδιογράφων από τα κορυφαία δίδυμα των Σακελλάριου-Γιαννακόπουλου, Τσιφόρου-Βασιλειάδη, Γιαλαμά-Πρετεντέρη, ως τα σύγχρονα των Ρέππα-Παπαθανασίου και Ρήγα-Αποστόλου, έστω κι αν ως τώρα είχε γράψει μόνο τηλεοπτικά σενάρια. Διαθέτει την αίσθηση της ατάκας, του χιούμορ, ξέρει να γράφει διάλογο να δημιουργεί κωμικές καταστάσεις να πιάνει τα θέματα της εποχής. […] Η Κατιάνα Μπαλανίκα που καταφθάνει κάπου στη μέση των εξελίξεων για να δώσει τις λύσεις επιβεβαιώνει την αξία της παρουσίας της.Δεν είναι τυχαίο ότι ο συγγραφέας κρατά το όνομά της στην παράσταση. […]
Μυρτώ Λοβέρδου | ΤΑ ΝΕΑ
[…] Είναι ένα έργο αρκετά διεισδυτικό που πηγαίνει πέρα από την επιφάνεια αλλά με ένα πολύ φρέσκο και διασκεδαστικό περιτύλιγμα. […] Το έργο του Καπουτζίδη είναι ένας συνδυασμός ενέργειας και αμεσότητας. Είναι αστείο, μεγαλόψυχο. Τρυφερό και σκληρό ταυτόχρονα, αλλά ποτέ κυνικό και καθόλου φλύαρο. […] Από αυτές που θα δεις, θα θέλεις να ξαναδείς, θα συζητήσεις με την παρέα σου μετά το θέατρο και θα ταυτιστείς.
Πάνος Ζόγκας | DOWN TOWN
[…] Ο Γιώργος Καπουτζίδης καταφέρνει να χαρίσει το γέλιο αβίαστα. Προβληματίζει και εισάγει μηνύματα, με τον ιδιαίτερο, μοναδικό του τρόπο. Η στιβαρή παρουσία της Κατιάνας Μπαλανίκα και ένας εξαιρετικός θίασος – μια ομάδα νέων ταλαντούχων ηθοποιών – απογειώνουν την ομολογουμένως καλοκουρδισμένη κωμωδία που δεν πρέπει να χάσεις.
Τίνα Μεσσαροπούλου | Youfly.com
[…] Μια παράσταση που θα ευχαριστηθείτε με την καρδιά σας, που θα σας συγκινήσει και θα σας διασκεδάσει. Μια κωμωδία χωρίς διακρίσεις για όλους. Τη συστήνω με όλη μου την καρδία και σας προτρέπω να μην τη χάσετε.
Χάρις Μολυβιάτη | NOIZY
[…] Δεν μπορείς να κρατήσεις το γέλιο σου, παρακολουθώντας την παράσταση.
Είναι τέτοιες οι καταστάσεις που συμβαίνουν, οι οποίες σε κάνουν να ξεκαρδίζεσαι και να περιμένεις με αγωνία την επόμενη ατάκα. Γιατί ξέρεις πώς θα έρθει. Γιατί ξέρεις τον Καπουτζίδη, ο οποίος σε έχει συνηθίσει σε ευφυέστατους διαλόγους γεμάτους χιούμορ.
Και το ίδιο κάνει και στην παράστασή του.
Γιάννης Μπαϊρακτάρης | ONEMAN
ΚΑΛΟΚΑΙΡΙΝΗ ΠΕΡΙΟΔΕΙΑ
«Όποιος θέλει να χωρίσει… να σηκώσει το χέρι του!»
Η θρυλική παράσταση του ΓΙΩΡΓΟΥ ΚΑΠΟΥΤΖΙΔΗ έρχεται στα Λελέικα Υπάτης!!!

ΣΥΝΤΕΛΕΣΤΕΣ
Κείμενο – Σκηνοθεσία: Γιώργος Καπουτζίδης
Σκηνικά: Μαίρη Τσαγκάρη
Κοστούμια: Κική Γραμματικοπούλου
Φωτισμοί: Δημήτρης Κουτάς
Βοηθός σκηνοθέτη: Μαρία Οικονομίδη
Στο ρόλο της μαμάς
η ΚΑΤΙΑΝΑ ΜΠΑΛΑΝΙΚΑ
ΠΑΙΖΟΥΝ (με σειρά εμφάνισης)
Ηρώ Πεκτέση, Μαριλού Κατσαφάδου, Ανθή Σαββάκη,
Γιώργος Ξούλος, Μάριος Δερβιτσιώτης, Ευθύμης Γεωργόπουλος, Αποστόλης Ψαρρός

ΠΡΟΠΩΛΗΣΗ: Κλείστε το εισιτήριό σας ΕΔΩ

Τιμές εισιτηρίων: 20€ (μειωμένο 17€)
Διάρκεια παράστασης: 90 λεπτά, χωρίς διάλειμμα

Προπώληση εισιτηρίων και στα Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333) ώρες 10.00 έως 17.00.
Πληροφορίες: 22310 43333 / 22310 51075

"Αυτοσχεδιά-Ζω": Εργαστήριο - σεμινάριο με τη Dr Ολυμπία Αγαλιανού
2023-07-25 18:00 - 2023-07-26 21:00 (Europe/Moscow)
Ο χορός και η μουσική ως κοινοτικές τέχνες

Στο σεμινάριο θα προσεγγίσουμε από κοινού τις τέχνες της μουσικής και του χορού αξιοποιώντας τεχνικές από τις μουσικοκινητικές προσεγγίσεις και το κίνημα του body music. Θα βασιστούμε στον καθοδηγούμενο αυτοσχεδιασμό και την ατομική και ομαδική σύνθεση προκειμένου να εξερευνήσουμε τρόπους έκφρασης και δημιουργίας που προσφέρουν σε κάθε άτομο και ομάδα αυτές οι τέχνες. Δεν είναι απαραίτητη καμία συγκεκριμένη γνώση ή εμπειρία, μα κάθε προηγούμενη γνώση και εμπειρία μπορεί να αξιοποιηθεί δημιουργικά.

Την πρώτη μέρα θα εστιάσουμε σε τεχνικές ατομικού και ομαδικού αυτοσχεδιασμού και σύνθεσης και τη δεύτερη μέρα θα επιδιώξουμε να φτάσουμε σε ένα ομαδικό καλλιτεχνικό αποτέλεσμα.

Οι δύο συναντήσεις μπορούν να λειτουργήσουν αυτόνομα και σε συνδυασμό για μια πληρέστερη εμπειρία και κατανόηση. Απαραίτητα τα άνετα ρούχα και η ανοιχτή διάθεση!

Κόστος εργαστηρίου: 25 € / ημέρα
Για συμμετοχή και τις δύο ημέρες, το κόστος διαμορφώνεται στα 40 € συνολικά.
Πληροφορίες – κρατήσεις θέσεων στο 2231051075

Εγγραφή και πληρωμή μπορεί να γίνει και μέσω τραπεζικής κατάθεσης στον παρακάτω λογαριασμό:
ΙΒΑΝ: [REDACTED]
IC: VPAYGRAA
Όνομα τραπέζης: VIVA PAYMENT SERVICES S.A.
Όνομα δικαιούχου: Γεωργίου Σεραφείμ

Σχετικά με την πρόσβαση με λεωφορείο καλέστε στα ΚΤΕΛ Λαμίας: 2231051345. Υπάρχει διαδρομή για Λουτρά Υπάτης με στάση στον χώρο των σεμιναρίων. Επίσης για όποιον προτιμήσει το τρένο θα υπάρχει δυνατότητα για δωρεάν μεταφορά από/προς το Σιδηροδρομικό σταθμό Λιανοκλαδίου κατόπιν συνεννόησης.
Δυνατότητα για ελεύθερη κατασκήνωση στον χώρο του φεστιβάλ κατόπιν συνεννόησης.
Για διαμονή σε ξενοδοχεία στα Λουτρά Υπάτης που βρίσκονται πολύ κοντά στον χώρο των σεμιναρίων, παρακαλούμε επικοινωνήστε με την Ένωση Ξενοδόχων Υπάτης στο 22310 59380

Ολυμπία Αγαλιανού
oagalianou@ecd.uoa.gr
Πτυχίο Τ.Ε.Φ.Α.Α., Ε.Κ.Π.Α., σπουδές στη Μουσικοκινητική Αγωγή Orff (Σχολή Μωραΐτη), διδακτορικό δίπλωμα στα παιδαγωγικά (Φ.Π.Ψ, Ε.Κ.Π.Α.). Πτυχίο αρμονίας. Σπουδές στη χοροθεραπεία (GADT) και στη συστημική επιστημολογία (Α.Κ.Μ.Α.). Συμμετοχή στη συγγραφική ομάδα σχολικών εγχειριδίων και πολλών ελληνόγλωσσων και ξενόγλωσσων συλλογικών εκδόσεων. Δημοσιεύσεις σε επιστημονικά περιοδικά και πρακτικά συνεδρίων. Επιμορφώτρια σε σεμινάρια ενηλίκων στην Ελλάδα και το εξωτερικό. Εκπαιδευτικός Φ.Α. στην πρωτοβάθμια εκπαίδευση (1998-2017), καθηγήτρια στις Σπουδές στη Μουσικοκινητική αγωγή Orff στη Σχολή Μωραΐτη (2006-2016), εξωτερικός συνεργάτης του Ευρωπαϊκού Πανεπιστημίου Κύπρου (2014-2016). Σήμερα υπηρετεί ως μέλος Ε.Ε.Π. στο Τ.Ε.Α.Π.Η. του Ε.Κ.Π.Α. και διδάσκει σε Μεταπτυχιακά Προγράμματα στο Πανεπιστήμιο Μακεδονίας, στο Δημοκρίτειο Πανεπιστήμιο, στο Ιόνιο Πανεπιστήμιο και το Ε.Κ.Π.Α. Είναι επίτημη πρόεδρος του Ελληνικού Συλλόγου Μουσικοκινητικής Αγωγής Orff και αντιπρόσωπος της Ελλάδας στο International Orff Schulwerk Forum από το 2008.
